text:
Huidige artikelen
dinsdag 19 september 2017 - Diabierna awor e orario di servicio na publico lo ta diferente
Lo duna servicio parti mainta solamente
ORANJESTAD – Departamento di Impuesto ta participa cu su orario di servicio na publico lo ta diferente diabierna awor, dia 22 di september en conexion cu eleccion.
Aki ta sigui un skema di e orario di servicio valido tanto pa e seccion di Servicio pa Cliente como e seccion di Servicio di Caha.
Dialuna, dia 25 di september, Departamento di Impuesto lo brinda servicio segun e orarionan di custumber.
Departamento di Impuesto ta pidi su clientenan pa tuma nota di e skema di orarionan menciona pa evita cualkier inconveniencia.
Gerencia di Departamento di Impuesto
19 di september 2017


c: text/html

text:
Sosionan
Bo kompania tambe ta sostené e akshon boluntario di mas grandi na Kòrsou ku lo tuma lugá dia 9 i 10 di mart 2018?
Pa kumpli ku tur e tareanan ku tur e organisashonan partisipante lo ehekutá mester di hopi rekurso. Esei por ta den forma di material manera fèrf of palu, pero tambe kompras pa pasaboka òf lunch pa e boluntarionan.
Bo por konta ku gradisimentu sinsero di e organisashonan, boluntarionan i di otro personanan ku lo ser benefisiá. CURA DOET lo aparesé en grande den media pa un periodo i bo kompania tambe por disfrutá di e kobertura positivo pa ku komunidat.
Tuma kontakto ku nos na curadoet@curacaocares.org pa mas informashon di kon bo empresa tambe por kontribuí na e tremendo akshon akí.
Huntu nos ta logra,
Sostené CURA DOET!

robotstxt: allowed

filter: keep


text:
Jaburibari – Diasabra marduga pa mas o menos 2:20 polis ta bay ariba e caminda di Jaburibari.
Ariba e caminda aki, hopi mas panort di Parke Curason un auto lo a bolter.
Polisnan na yegada a topa cu e vehiculo mey mey caminda, un auto cu bo no por a mira ki sorto di auto of marca e tin.
Asina destrosa e auto a keda ariba su dak.
Dos ocupante jong
Den e auto un pareha jong, y hopi spanta di loke nan a caba di pasa aden.
E dama tawata na joramento y e cabayero tawata mustra manera zonza y milagrosamente nan a sali cu solamente algun rasca.
Polis mirando con e auto a keda a opta pa un ambulance bin e sitio, y controla ambos.
Velocidad halto a hunga un rol grandi den loke a pasa.
E Sante Fe bayendo nort direccion bocht di Calabas, na un bahada ta perde control completo di e auto debi na velocidad hopi halto.
E auto ta kita bay na su man robes, caminda cu e ta cuminsa ranca cadushinan un cura di transha.
Despues pa bay keda ariba e dak mey mey caminda.


text:
Kiko ta fisioterapia?
Fisioterapia ta un método di tratamentu pa kehonan na bo múskulonan, ligamentonan, skarnínan i nèrvionan, tambe yamá e aparato di moveshon. Den e promé tratamentu nos ta inventarisá bo keho pa medio di un konbersashon i un inbestigashon. Despues nos fisioterapista ta traha un plan di tratamentu huntu ku bo.
E plan di tratamentu akí ta trabou na midí. Kada hende ta otro, kada keho ta otro i kada kurpa ta reakshoná otro. E kantidat di tratamentu ta dependé di e keho i e seriedat di dje. Banda di tratamentu di keho nos ta pone atenshon tambe na prevenshon di regreso di bo kehonan.
Un tratamentu fisioterapeutiko ta dura mei pa un ora. Durante un tratamentu fisioterapeutiko nos ta kuminsá traha huntu ku bo den kamber di tratamentu o sala di ehersisio. Banda di e tratamentu di e fisioterapista bo ta haña ehersisio pa mas forsa, kordinashon i fleksibilidat. Ta stimulá bo pa uza nos sala di ehersisio durante i despues di tratamentu.
Un tratamentu por konsistí di un kombinashon di:
- Terapia di ehersisio;
- Mobilisá skarní
- Dry needling
- Punto di preshon o fisio masashi
- Zonido ultra, terapia elektro o shokwave
Tratamentu ta tuma lugá preferiblemente na konsultorio. Si esaki no ta posibel ta duna tratamentu na kas den konsulta ku bo dòkter di kas o spesialista.
Kiko bo ta bini kuné ora bo tin un sita ku fisioterapista?
- E referensia di bo dòkter di kas o spesialista.
- Un prueba di identifikashon.
- Eventualmente un sèrbètè grandi.


text:
Willemstad – Djadumingo 3 di desèmber 2017 Gobiernu di Kòrsou a reakshoná den un karta detayá riba e ultimatum ku un grupo di sindikato a pone pa gobièrnu djabièrne último.
Konseho di Minister ta di opinion, sigur ora ta trata asuntunan ku tin reperkushon pa hinter komunidat, ku partidonan mester ta na mesa pa papia habrí, interkambiá puntonan di bista, komprondé otro i yega na solushonnan ku ta sirbi interes general. Gabinete Rhuggenaath ta boga pa un bon relashon entre partidonan i ta enfatisa ku huntu nos por trese solushon pa ku tur impasse na benefisio di pueblo di Kòrsou.
Tur desishon ku Konseho di Minister tuma mester ta balansá, komo ku tur desishon ku nos tuma tin efekto riba e prioridatnan ku nos tur ke i mira kambio den dje; manera kresementu ekonómiko, kreashon di mas kupo di trabou, kombatimentu di pobresa i un mihó perspektiva pa tur siudadano. Promé ku tuma desishon ku tin kualke efekto a largu plaso, Konseho di Minister mester tuma prinsipionan di bon gobernashon na konsiderashon, analisá datonan i posibel efektonan di e desishonnan ku nos ta kontemplá, spesialmente riba esnan mas debil, i e reperkushon riba futuro di nos País.
Gobièrnu ta spera ku sindiktatonan konserní por kana huntu ku Gobièrnu pa asina trese klaridat riba e puntonan di atenshon teniendo na kuenta ku e punto di salida mester ta ku na mesa i den dialogo ta yega na un solushon pa tur desakuerdo ku tin. Minister di Desaroyo Sosial, Labor i Bienestar pa e parti di suèldo minimo, Minister di Desaroyo Ekonomiko pa e parti di WA verzekering i Minister di Trafiko, Transporte i Planifikashon Urbano pa e parti di UTS lo ta habrí pa sigui deliberá pa yega na un solushon
Sueldo Minimo
Gobièrnu a ratifiká e suèldu mínimo di 9 florin entrante 1/1/17 i ku pa 1/1/18 en adelante Gobièrnu lo sòru ku suèldu mínimo lo keda oumentá ku mínimo subida di kosto di bida i asina garantisá ku forsa di kompra di e grupo grandi di persona ku ta gana suèldu mínimo no bai atras. Pa loke ta trata subida di suèldu mínimo (adishonal) na 2018 i añanan despues, mester kaba di hasi e evaluashonnan nesesario. Punto di salida di Konseho di Minister ta ku tur trahadó mester haña un salario hustu, ku entrada pa nan mes i kas di famia mester ta por lo ménos igual na e mínimo di eksistensia i ku mester promové kondishonnan pa por mantené i krea mas kupo di trabou.
Un subida di suèldu mínimo ta un desishon ku ta influensiá funshonamentu di nos ekonomia, preis i kantidat di kupo di trabou direktamente.
Konseho di Minister lo tuma un desishon riba subida di suèldu mínimo denter di 3 siman, despues di a skucha konseho di instansianan ofisial i konsiderando tur impakto riba kalidat di bida di un i tur na Kòrsou. Kualke desishon riba subimentu di e suèldu mínimo mester kumpli ku e puntonan di salida menshoná ariba i tambe a base di e prinsipionan di International Labour Organization (ILO).
Seguro
Mester rekonosé ku aki ta trata di un seguro kual ta regulá pa Gobièrnu via ordenansa i ku e tarifa básiko ya for di 1999 no a keda adaptá na e realidat finansiero i sosial-ekonomiko. Esaki ku konsekuensia ku kompanianan di seguro no ta den posishon mas pa duna e mihó protekshon posibel na esnan ku keda perhudiká dor di aksidentenan den tráfiko. Gobièrnu pa 18 aña largu a protehá e asegurado, miéntras ku kosto di bida, piesa di outo i gastunan di mekániko si a oumentá. Konseho di Minister a hasi esfuerso pa temporisá e impakto di un subida di tarifa riba komunidat.
E impakto riba doñonan di outo ku ménos entrada a keda tené na un mínimo. Kompanianan di Seguro a hasi petishon pa subi e prima ku 27.4%, 17.5% i 13.5%. Kálkulo a saka afó ku oumento di un oumento 27.4% i 17.5% lo tin efektonan negativo signifikativo riba nivel di preis i forsa di kompra. P’esei no a tuma e subidanan aki na konsiderashon, pero kalkulo ta mustra ku un subida di e prima di seguro ku 13.5% tin un efekto di 0.02% riba e nivel di kosto di bida.
Basá riba e inkietut ku e ahuste a krea den komunidat, Konseho di Minister a aserká e asosiashon di kompanianan di seguro pa diskutí e posibilidat pa introdukshon di e oumento di prima aki den fase. Konseho di Minister ta bai evaluá e proposishon di un ‘waarborgfonds’ i dentro di un periodo di máksimo 6 luna ta bini ku proposishon konkreto despues di a skucha tur partido konserní.
UTS
Den e merkado di Kòrsou, kaminda tin mas kompetensia ku ta kompanianan grandi i internashonal ku ta operá efisiente, ku tiki personal i brindando e mesun servisio; UTS mester adaptá pa e no keda atras.
Pa sigurá sobrebibensia di UTS, ku aprobashon di hunta di komisario, a sigui ku e proseso ku a para den 2013 awor den 2017 teniendo na kuenta ku mester baha gastu riba e kaminda pa buska un partner stratégiko i tambe e manera kon e kompetensia ta avansá den nos komunidat.
Gobièrnu su preokupashon prinsipal mas ku klaro ta pa ku e situashon kaminda un kantidat grandi di trahadó mester entregá nan trabou. Gobièrnu ta konsiente ku si no tuma ningun paso den direkshon di redusí e gastu di personal, lo yega na e momento ku e kompania lo no tin forsa pa sobrebibí i ku e tin ku sera. Esaki lo nifiká pèrdida di trabou di tur e personal ku lo ta un sla duru pa komunidat di Kòrsou. Esaki simplemente no ta un opshon.
Minister di Tráfiko, Transporte i Planifikashon Urbano Transporte, enkargá ku e kartera di telekomunikashon a pidi gerensia pa sigui riba e kaminda di redukshon di personal riba un base boluntario promé i ku esaki no duna resultado pa konhuntamente ku e sindikato yega na palabrashonnan pa por kana e kaminda di retiro involuntario ku koutela i empatia.
E eksigensia pa retirá direktor di UTS, no ta un punto ku gobièrnu por duna kontenido n’e sin mas. Gobièrnu mester tene su mes na lei i reglanan vigente, manera Kódigo Sivil i lei di ‘Corporate Governance’. Nos ta biba den un estado di derecho i un kompania di gobièrnu ta keda dirigí dor di un gerensia ku ta duna kuenta i rason na e Hunta di Komisario, ku ta keda apuntá dor di gobièrnu.
Pidi pa baha un direktor pasombra e ta manehá konforme e liñanan stipulá pa Hunta di Komisario i Gobièrnu komo akshonista, simplemente no ta kuadra ku nos leinan. Si e direktor tin ku bai kas, esaki ta keda atendé den e komisariado di e kompania, a base di puntonan konforme Kódigo Sivil i lei di ‘Corporate Governance’ ku ta dirigí den tur kompania di gobièrnu.


text:
Den Haag – Gobernador di Aruba S.E. Alfonso Boekhoudt a haci awe diahuebs 31 di mei un bishita oficial na Cas di Aruba. Gobernador Boekhoudt a keda ricibi pa Minister Plenipotenciario Guillfred Besaril y personal di Gabinete di Minister Plenipotenciario y ATA Europa.
Gobernador di Aruba a wordo acompaña pa director di Gabinete di Gobernador John Newton y adjudante suplente di Gobernador Richard Kelly.
Gobernador Alfonso Boekhoudt a gradici Minister Besaril y e personal pa e recepcion ameno duna na su persona.


text:
Kralendijk - Realisashon di presupuesto 2018 a konosé un desaroyo kaótiko i tabata pa promé biaha den historia modèrno di Konseho Insular ku asina tantu oradó a inskribí pa e reunion di tratamentu di presupuesto 2018 pa ekspresá nan malkontentu tokante e eskohonan di maneho di Kolegio Ehekutivo pa kòrta den presupuesto di NGO-nan.
Banda di esei no a pone e NGO-nan, entre nan fundashonnan sosial, pero tambe NGO-nan ku ta karga nos ekonomia manera Kámara di Komersio i Tourism Corporation Bonaire, adelantá na altura manera debe ser di e intenshonnan di Kolegio Ehekutivo pa kòrta drástikamente den nan presupuesto. Durante tratamentu di presupuesto 2018 MPB a entregá un ‘raadsbesluit’ den forma di konsepto kaminda Konseho Insular ta duna enkargo na Kolegio Ehekutivo pa para e di 4 kambio di presupuesto pa no agotá e ‘vrij besteedbare ruimte’ pa asina no tin mester di kòrta den presupuesto di e NGO-nan.
Den e ‘raadsbesluit’ nos a proponé un kambio di presupuesto no mas lat ku 15 di yanüari 2018 pa kanselá e rebaho riba e supsidionan i adaptá e maneho na esaki. Di e manera aki e instansia- i institutonan sosial por sigui risibí nan supsidio mensual, en espera di e promé kambio di presupuesto 2018. Lamentablemente manera kustumber koalishon a vota kontra nos proposishon.
Na lugá di esaki Konseho Insular a akseptá un moshon kaminda ta instruí Kolegio Ehekutivo pa sigui paga entre otro e supsidionan konforme e kontrato di kuido akordá. Pues sin rebaho. Pa e motibu aki MPB ta puntra su mes si esaki no ta bai en pugna di lei i regulashon i si un mayoria di Konseho Insular no ta apoyando Kolegio Ehekutivo konsientemente pa kometé un akto kontra lei, pasobra mester ta generalmente konosí ku no por paga medionan finansiero si esakinan no ta poné den un presupuesto ku minister a aprobá òf un kambio di presupuesto.
Entretantu Sekretario di Estado a aprobá e presupuesto 2018, pero solamente pasobra legalmente e no por drenta den e konsiderashonnan ku Konseho Insular a formulá den e presupuesto. E sobrá remarkenan ku el a hasi ta lo siguiente:
a. Den nos karta ku ta kompañá e aprobashon di presupuesto 2017 nos a supliká bo pa traha riba e puntonan di atenshon di Cft, entre otro ponementu di e maneho finansiero na òrdu. Te ku awe mi ta mira masha tiki progreso den esaki, loke ta kousa di hopi preokupashon serka mi.
b. Cft a pidi entre otro pa tuma e pasonan nesesario pa entregá kuentanan anual di entidatnan di gobièrnu na tempu i intensivá e tarea di kontròl regardando e entidatnan di gobièrnu. Esaki meresé prioridat haltu, tambe pa motibu di e riesgonan grandi den sentido finansiero i operashonal. Banda di esei Cft ta konstatá ku apenas a aktualisá e shete parágrafonan obligatorio di e presupuesto i ku algun kaso ku tabatin prioridat den presupuesto 2017, a bolbe bini bèk komo puntonan ku a djis skùif pasa pa e siguiente aña.
c. Antisipando riba kontestashon di e preguntanan por eskrito ku a hasi na mi, ya kaba mi ta hasi e remarke ku ta un muestra di bon gobernashon pa informá e partidonan enbolbí na tempu, pa asina nan por tene kuenta ku e eskoho di maneho ku a hasi.
Konforme artíkulo 46 (Ora di pregunta) di nos Reglamentu di Òrdu mi ta deseá pa e siguiente preguntanan haña kontesta.
1. Kolegio Ehekutivo lo kumpli ku e moshon di Konseho Insular i sigui paga e supsidionan pa henter aña 2018 konforme e kontrato di kuido akordá?
2. Ya kaba Kolegio Ehekutivo a kuminsá prepará pa konforme e moshon di Konseho Insular drenta den konsulta ku Hulanda pa realisá oumentu di kompensashon liber (vrije uitkering) a base di e kalkulashonnan di rapòrt Idee Versa?
3. Si e kontesta ta ‘nò’, dikon esaki no a sosodé ainda i ki dia nos por spera ku Kolegio Ehekutivo ta drenta den kontakto ku Hulanda tokante esaki?
4. Kolegio Ehekutivo a informá e fundashon- i institutonan sosial ku ta mantené e pagonan durante 2018?
5. Si e kontesta ta ‘nò’, ki dia esaki ta bai sosodé di manera ku e institutonan tin un siguridat den 2018?
6. Kolegio Ehekutivo ta di akuerdo ku e Sekretario di Estado ku tin kestion di mal gobernashon di parti di Konseho Insular pa loke ta trata e eskohonan di maneho ku a hasi den presupuesto 2018?
7. Kolegio Ehekutivo ta dispuesto pa duna Konseho Insular konseho no-pidí pa loke ta trata e echo ku e moshon ku a keda akseptá durante tratamentu di presupuesto 2018 no ta ehekutabel?
8. Dikon Kolegio Ehekutivo no a informá Konseho Insular ku metementu direkto ku BIA pa medio di un ‘raadsbesluit’ no ta kuadra ku ‘good corporate governance’?
9. Kolegio Ehekutivo ya kaba a formulá un plan di ehekushon pa introdusí ‘good corporate governance’ den statutonan di kompanianan di gobièrnu?
10. Si e kontesta ta ‘nò’, kiko lo ta e maneho den 2018 pa introdusí e kódigo di ‘good corporate governance’ den tur ámbito?


text:
DUBAI, Emiratonan Arabe Uni- Un hoben cu a bay celebra su despedida di soltera na Dubai, hunto cu shete otro amiga a fayece den un accidente aereo. E jet priva den cual nan tabata biahando a cay den suroeste di Iran, segun Associated Press a informa. Den accidente aki tres miembro di e tripulacion a perde nan bida tambe.
Según e agencia di noticia, e avion tabata cubri e ruta entre Sharjah (Emiratonan Árabe Uni) y Istambul (Turkia). Den e avion tabata biahando e futuro bruid, Mina Basaran, di 28 aña, kende ta yiu di e presidente di e ‘holding’ di inversion Turco, Basaran, su shete amiganan y e tripulacion.
Basaran a publica varios potret cu su amiganan riba Instagram, mientras nan tabata disfrutando di nan vakantie den un hotel luhoso di Dubai.
Mina tabata parti di e hunta di directiva di e compania y tabata e sucesora di e negoshi cu tabata inclui real estate.
Habitantenan di e pueblo den cercania a bisa cu nan a wak candela ta sali for di e motor di e avion prome cu esaki a accidenta, segun un informe di e agencia estatal Irani, Mizan.
Despedida di soltera ta caba den tragedia
DUBAI, Emiratonan Arabe Uni- Un hoben cu a bay celebra su despedida di soltera na Dubai, hunto cu shete otro amiga a fayece den un accidente aereo. E jet priva den cual nan tabata biahando a cay den suroeste di Iran, segun Associated Press a informa. Den accidente aki tres miembro di e tripulacion a perde nan bida tambe.


text:
Pa 8 or y 15, e acusado D.P. lo presenta dilanti hues. Esaki lo wordo trata Pro Forma. P. ta wordo acusa di posesion di arma di candela ariba 3 di December 2017.
Pa 8 or y 15, e acusado C.T.M.L.B.E. lo presenta dilanti di hues. Esaki lo wordo trata Pro Forma. E. ta wordo acusa di exportacion di heroina y cocaina riba 3 december 2017.
Pa 9 or, e acusadonan Y.A.R.A. y Y.M.C. lo presenta dilanti di hues. R.A. ta wordo acusa di exportacion di cocaina riba 27 November 2017. C. ta wordo ta wordo acusa di posesion di cocaine den e periodo di prome di november 2017 te 27 di november 2017. Ademas e ta wordo acusa di preparacionnan pa exportacion di cocaine den e periodo di prome di november 2017 te 27 di november 2017.
Pa 9 or y 30, e acusadonan R.A.A. y A.D.H.P. lo presenta dilanti hues. A. y P. ta wordo acusa di a viola un persona riba 19 Februari 2017.
Pa 11 or y 30, e acusado N.A.R. lo presenta dilanti di hues. R. ta wordo acusa di posesion di cocaina riba 30 October 2017.


text:
Awe Banco Central di Aruba (BCA) a publica e raport“ Fostering Financial Stability. A Policy Report”, den cual ta discuti extensivamente desaroyonan internacional riba e tereno di stabilidad financiero y con por fomenta stabilidad financiero na Aruba.
Hecho ta cu internacionalmente gobiernonan, desaroyonan y innovacionnan economico ta influencia sistemanan financiero. Mas y mas, e influencia aki ta aumenta door di e lasonan estrecho y conectividad digital entre finansa publico, institutonan financiero, mercadonan y hogarnan.
Na prome instancia, discusion y estudionan internacional riba e stabilidad financiero a enfoca principalmente riba identificacion di riesgonan y e medidanan adecua, manera regulacion macroprudencial, pa asina fortifica e capacidad pa recuperacion di e sistema financiero. Den cuadro di e recien crisis financiero y recesion economico, stabilidad financiero a surgi como un di e retonan mas importante pa gobiernonan y autoridadnan financiero. Un acercamento sistematico unda ambos sector priva y sector publico ta responsabel pa genera stabilidad y resistencia financiero ta un tema importante di e raport aki.
Como BCA tin den su mandato provee e stabilidad monetario y promove solides di e sector financiero, e raport “Fostering Financial Stability. A Policy Report” ta discuti diferente strategianan con pa tambe contribui na stabilidad financiero. Basa riba analisis y ‘best practices’ internacional, ta comparti algun lesnan importante y ta brinda recomendacionnan con pa fomenta stabilidad financiero na un forma structural den nos pais Aruba. E publicacion ta obtenibel riba e website di BCA: www.cbaruba.org.


text:
KRALENDIJK - Desde ku e Organisashon Mundial di Salú (WHO) na aña 1989 a instituí e Dia Mundial Kontra Tabaku, anualmente dia 31 di mei ta Dia Mundial Kontra Tabaku. Riba e dia aki ta para ketu na e peligernan di tabaku, spesialmente e peligernan riba término largu. E Organisashon Mundial di Salú – WHO ta preokupá ku e miónes di hende ku tur aña ta muri komo konsekuensia di humamentu òf inhalá huma di tabaku di otro hende.
Tur aña riba Dia Mundial Kontra Tabaku ta duna atenshon na un otro tema. E tema di e aña aki ta ‘Tabaku i malesanan di kurason’. E tema aki ta dediká na eksponé e relashon entre tabaku i malesanan di kurason i otro enfermedatnan kardiovaskular i aumentá konsiensia tokante esaki. Mundialmente enfermedatnan kardiovaskular ta un di e kousanan di morto mas grandi. Anualmente ront mundu mas ku 7 mion hende ta muri dor di humamentu, di kua kasi 900.000 hende ku no ta huma (dor di huma pasivo – inhalá huma di otro hende).
Sifranan di “Health Study Caribisch Nederland “(2017) ta mustra ku 17% di poblashon di Boneiru ta humadó. Di e hende hòmbernan, 4.1% ta huma fuerte (por lo ménos 20 sigaria pa dia), 12.9 % ta huma diariamente pero no fuerte i 5.6 % ta huma pero no diariamente.
Pa e hende muhé na Boneiru e sifranan ta mas abou, 0.9 % ta huma fuerte, 5.9 % diariamente pero no fuerte i 5.1 % ta huma pero no diariamente.
For di e personanan ku no ta huma, 12 % ta humadónan pasivo, nan no ta huma nan mes pero ta wòrdu eksponé na e huma di otronan. Dor di wòrdu eksponé na e huma, ta manera ku nan mes ta huma. Muchanan tambe ta wòrdu eksponé na huma di otronan.
Di e muchanan di 0-12 aña esaki ta 9 % i di e muchanan di 12-16 aña ta 14%.
Por prevení enfermedatnan kardiovaskular dor di no huma i hiba un bida salú. Lamentablemente aki na Boneiru tambe tin kasonan di enfermedatnan kardiovaskular. Segun statistiknan di CBS na 2013 2% di e hendenan ku a wordu enkuestá na Boneiru a menshoná ku nan a haña un ataka di kurason i 2.3% un ataka serebral òf derame serebral (https://opendata.cbs.nl/).
E Departamentu di Salubridat Públiko di Entidat Públiko di Boneiru ta traha riba prevenshon di uso di stimulante ( droga i alkohòl). E prevenshon aki ta dirigí mas tantu riba hóbennan.Den e método “ Skolnan Salú i Seif ”e Departamentu di Salubridat Públiko ta asistí e skolnan aki na Boneiru ku aktividatnan preventivo na unda atenshon ta wòrdu duna na e tema humamentu.
Diputado di Salubridat Públiko sr Edsel Cecilia ta hasi un yamada na tur hende ku ta huma riba nos isla pa para ketu na e peligernan di humamentu i inhalá huma di otronan i ta pidi bo pa pone un paso den direkshon di stòp di huma. Bo mester di yudansa pa bo stòp di huma? Tuma kontakto ku bo dòkter di kas.
Un Boneiru salú i liber di humamentu ta un tarea di nos tur.


text:
Grupo meta
Qredits tin un grupo meta amplio. Mas y mas empresario na Aruba no tin of tin insuficiente acceso na financiamento pa negoshi y/o coaching pagabel. Sea bo ta hoben o grandi, homber o muhe, cu derecho riba penshiun of ta empleado cu salario, sea bo ta un empresario independiente sin personal, uno cu ta start of existente.
E productonan di Qredits ta dirigi riba (futuro) empresarionan cu tin mester di sosten ora di lanta o continua nan empresa, kende no tin acceso na e circuito financiero regular o no por haya asistencia economico na un tarifa comercial. No obstante edad, procedencia o pasado laboral. Esakinan ta hendenan cu
- tin un plan di negoshi bon funda y mester di un fiansa comercial pa esaki;
- tin un idea potencial realistico, cual cu asistencia economico por converti den un plan di negoshi completo;
- te cu awor tin insuficiente abilidad empresarial y cu si lo kier desaroya esaki cu asistencia economico;
- kende mester di coaching pa lanta of continua nan negoshi.


text:
Tag Archives: inscripcion
SVb ta Habri Inscripcion Digital pa Doño di Trabao Nobo
Awe 14 di maart 2018 Banco di Seguro Social Aruba SVb ta habri e posibilidad pa doño di trabao nobo por inscribi nan mes mediante nos website. Inscripcion pa doño di trabao ta pa tur compania, stichting of organisacionnan cu ta opera na Aruba cual tin un of mas empleado den servicio. Entrante awe e… Mas Informacion
Servicio Nobo di SVb cu Inscripcion Digital pa Empleadonan Nobo
Awe prome di juli SVb a habri e posibilidad pa doñonan di trabao por inscribi nan empleadonan nobo digital mediante nos website. Tur compania cu recien a actualisa nan datosnan cerca nos (despues di a ricibi un carta pa esaki) a haya un email unda nan por log in riba nos website y asina por… Mas Informacion
SVb cu Maneho di Boet Administrativo
Awe SVb a publica mas detayadamente riba su maneho di e Boet Administrativo, cual ta pa enfrenta e problemanan rond inscripcion di trahado y incumplimento di pagonan di prima pa doño di trabao. Por lesa mas tocante e maneho aki riba nos pagina tocante Boet Administrativo: /dono-di-trabao/maneho-di-boet-administrativo/. E texto completo di e Maneho di Boet… Mas Informacion
Ceramento na SVb di Oficina di Premieheffing y di Finansas
Banco di Seguro Social Aruba SVb ta anuncia cu en conexion cu trabaonan di construccion, oficina di Premieheffing na Eagle y di Finansas lo ta cera pa publico riba: Diabierna 26, dialuna 29 y diamars 30 augustus Durante e tres dianan aki oficina di departamento di Premieheffing lo keda habri na SVb San Nicolas. Doño… Mas Informacion
Anuncia Relaciona cu Ceramento di Oficina di SVb
Banco di Seguro Social Aruba SVb ta anuncia cu en conexion cu actividadnan interno, oficinanan di: • Premieheffing (Inscripcion) • Externe Controle • Invordering ta cera pa publico dialuna mainta 13 juli 2015, te cu 10:00 am.


text:
Dadelstraat – Diadomingo anochi pa mas o menos 9:30 polis a wordo pidi na Dadelstraat. Eynan un conoci di polis ta biba, y ta haciendo fastioso. E homber aki conoci den su bario di Dakota bou e nomber “Oye”, lo tawata kier a bringa cu su pareha. Algun rato prome, ...Read More »
Bringamento a start, momento cu tata a bay hala atencion mama di su yiu
Hendrikstraat – Diasabra atardi algo prome cu 5’or, polis a bay Hendrikstraat pa un pelea ariba caya. Segun informacionnan, un homber lo tawata bringando y tawata tin un criatura teni den su man. Na yegada, nan a wordo acerca pa un homber. E homber aki tawata esun cu e criatura ...Read More »
Dama seriamente herida den accidente di auto altura di Well Well
Hooiberg – Diasabra anochi algo prome 12 di mey, un accidente serio a sosode dilanti Well Well bar restaurant. Na yegada di patruya nan ta constata dos auto, un Toyota Starlet completamente destrui dilanti y den dje un dama herida na cara. Un poco mas panort, un Toyota Yaris cu ...Read More »
Homber ta wordo severamente maltrata y laga atras riba caminda den Caya Captain R. Rodger
Caya Captain R. Rodger, San Nicolas: Diahuebs pa mas o menos 5’or y 15 di mainta, polis ta bay cu urgencia den Caya Captain R. Rodger, na altura di BSL Laundry lo tin un persona benta riba caminda , e persona aki un rato prome a wordo severamente maltrata. Na yegada e ...Read More »
Security na Cadushi Apartments a wordo atraca
Kwartstraat – Diaranson anochi pa mas o menos 10’or, polis a wordo informa di un atraco. Na e luga polisnan a wordo informa cu un homber di edad, cu ta cuida na Cadushi Apartment’s ta e victima. Segun ela splica, un auto lo a pasa varios biaha. E mes un ...Read More »
Homber lo a bira malo y dal cu su auto ariba rotonde
Rotonde Las Americas – Diaranson atardi polis a bay Rotonde Las Américas, pa un accidente. Na yegada di polis nan a topa cu un Toyota Yaris. E auto tawata banda pazuid di e rotonde. Na e sitio por a compronde cu, e chauffeur probablemente lo a sinti su mes malo ...Read More »
Boto ta dal contra tube cu tawata lastrando pareha turista, na a resulta herida
Palm Beach – Diaranson mainta polis a bay e pier situa entre Riu Palace cu Hilton. Na e pier, nan lo tawata biniendo aden cu dos persona cu a wordo gedal pa boto. E accidente a pasa ariba lama, aparentmente ta trata di dos boto. Un lo tawata lastrando ...Read More »
Boksmento pabou di crusada Morgenster
Morgenster – Diamars anochi pa mas o menos 7:50 polis y ambulance a bay pabou di crusada di Morgenster, pa un accidente cu herido. Na yegada polis a topa cu e dos autonan ariba e banda drechi di caminda, direccion Cumana. Autonan envolvi tawata un Altezza y un Suzuki Vitara. ...Read More »
Unidadnan di rescate mester a bay yuda kite surfer herida na Boca Grandi
Boca Grandi: Diamars algo pasa di 11’or di mainta, polis, ambulance y un unidad di brandweer ta bay boca grandi pa un kite Surfer cu lo a caba di accidenta. Na yegada enberdad nan ta topa cu e Kite Surfer herida y aparentemente lo a fractura of lo a saca ...Read More »
Muhe turista a comete destruccion na dos auto di polis, despues cu ela wordo deteni
Palm Beach: Dialuna algo prome cu 8’or y mey di anochi, presencia di polis ta wordo pidi na Pelican Pier pa un dama turista cu tabata riba un catamaran, kende tabata bou influencia y tabata haciendo hopi fastioso. Polis maritimo ta bay atende cu e dama aki, mientras tabata wardando ...Read More »
Atraco arma ariba comerciante Cubano biba na Noord
Noord – Dialuna anochi un comerciante Cubano, a wordo sorprendi na su cas pa dos atracador arma. E atracadornan a dal basta duro ariba su cabes, cu e arma di candela. Esaki a crea un herida hundo, cu tawata sangra hopi. Vocero Policial a duna e siguiente relato: “Un rato ...Read More »
Auto a dal dama den den De La Sallestraat
De La Sallestraat – Dialuna mainta polis di trafico a ser manda den De La Sallestraat, altura di Island Finance caminda auto a dal un persona. Na yegada di polis nan ta topa cu un dama, cu tawata esun cu un Minivan a dal. Segun nos a compronde, e dama ...Read More »
Hyundai Getz a bolter panort di Bushiri Karting, brandweer mester a corta porta pa por a sake
Bushiri – Diadomingo anochi pa mas o menos 8:40 informacion ta drenta cu un auto a bolter, altura di Bushiri Karting. Unidadnan di rescate di Brandweer tambe tawata na caminda, pa motibo cu a wordo informa cu e chauffeur su pianan lo ta pega. E accidente a tuma luga parti ...Read More »
Droga haya den Altezza na Eagle, 3 persona a keda deteni
Eagle Beach – Diadomingo mey anochi Flex Team di polis cu ta tur caminda, a bay controla un Altezza staciona na pabou di Oceania na Eagle. Den e auto tawata tin 3 persona, dos homber y un muhe. Durante e control agentenan ta haya droga, y mas articulonan cu ...Read More »
Dama na stuur di Honda a dal contra mata di Kwihi na Meiveld, ela resulta seriamente herida
Meiveld – Diadomingo marduga pa mas o menos 1:50 informacion a drenta di un accidente serio, na e crusada di Meiveld pa bay Cumana. Pa ta mas exacto, patras di ex Codemsa direccion pariba. Na yegada di polis, nan ta topa cu un auto marca Honda color shinishi pega contra ...Read More »
Autona ta keda subi rotonde Sasaki
Sasaki: Diabierna den oranan di marduga, Polis ta bay pa atende cu un auto cu a subi riba e rotonde sasaki. Na yegada enberdad nan ta topa cu un auto di e compania Netpro, e auto tabata pega riba e cero di santo, aparentemente e chauffeur kende no ta biba ...Read More »
Honda ta perde control y subi rotonde Cumana, chauffeur tawata burachi
Cumana: Diabierna pa mas o menos 1’or y mey marduga, e transportwagen di polis ta bin topa na e rotonde di codemsa un auto gekentel y e chauffeur ainda den e auto. Mesora ta manda un otro patruya pa bay atende cu e accident aki, na e sitio nan ta ...Read More »
Polis a para autobus y ta detene e chauffeur cu tawata burachi. Tawata tin 10 pasaero den e van
Koningstraat – Diabierna algo pasa di mey anochi central di polis a wordo informa, di un caso di hit and run. Esaki lo a sosode altura di Costa Linda. Mes ora a manda un patruya, paso tawata trata di un Autobus B-23. Esey no ta tur, chauffeur di e autobus ...Read More »
Homber burachi ta dal cu su auto contra auto staciona
Pos Chikito – Diabierna marduga polis a bay Pos Chikito, caminda un auto a dal frontal contra un otro auto staciona. Na yegada di polisnan, nan ta topa cu un auto Chevrolet preto, y un Hyundai cu ta staciona dilanti e cas. Segun nos a compronde e homber na stuur ...Read More »
Chevrolet Aveo a drenta den Megastone Food Mart
Piedra Plat – Diahuebs mainta pa mas o menos 8:35 polis a bay e supermercado yama Mega stone, na Piedra Plat. Motibo tawata cu un auto a drenta e negoshi. Na yegada nan ta haya un Chevrolet Aveo color shinishi, hinca den e luga. Mas cu claro, basta daño material. ...Read More »


text:
27 di januari 2015: Minister Michelle Hooyboer-Winklaar, encarga cu maneho
di enseñansa, hunto cu representante di Samsung, Silvia Cuevas, a haci apertura awe di Samsung
Classroom na Colegio Bon Bini cu ta comparti nan edificionan cu Scol di Amor.
“Regalo precioso, por ta grandi y chikito. Regalo precioso por ta gratis of costoso. E regalo precioso cu
ta yama educacion. Papa Dios ta debolbe cu masha bendicion. Danki Samsung, awe nos a haya regalo
precioso pa sostene nos educacion, asina bira un smart school” asina e alumnonan di Colegio Bon Bini a
canta pa e representantenan di Samsung y Minister Michelle Hooyboer-Winklaar.
Irena Boekhoudt, maestro y coordinador di Scol di Amor y cabesante di Colegio Bon Bini, Sherissa Tsu,
a duna palabranan di hopi entusiasmo pa e adkisicion aki. “Un docente na IPA a yega di bisa It takes a
community to educate a child”. Y awe nos por confirma esaki.
Colegio Bon Bini a ricibi un smartboard, 31 tablet, e software Samsung School, e instalacion di tecnologia
necesario y e entrenamento, guia y asistencia pa por uza e ekipo for di Samsung Latino America
completamente gratis. Ademas di esaki e scolnan ta haya un ekipo di expertonan cu lo residencia riba e
isla pa duna back up y sigui siña y desaroya e alumnonan.
“Samsung no solamente ta cambia e ambiente fisico di e scol, pero ta transforma e manera di siña
pa nos docentenan y studiantenan, a lo largo e ta transforma e comunidad di Aruba. Esaki ta good
corporate citizenship y ta mustra cu no solamente nan ta lidera den acuerdonan empresarial pero ta
mustra nos con pa transforma bida di hende”, di acuerdo cu Minister Michelle Hooyboer-Winklaar.
Tecnologia ta biba den e mundo di e mucha y no ta tur mucha por yega na tecnologia pa beneficia di
dje y awo cu e tecnologia ta yega cerca nan, esaki sigur lo yuda den nan desaroyo, Minister Michelle
Hooyboer-Winklaar a sigui splica.
“Comunidad di Colaboracion” y e proyecto di Samsung Smartschool ta un bon oportunidad pa reenforsa
e estimulo di tecnologia cerca e muchanan y lo trece beneficionan hopi grandi pa e muchanan di Colegio
Bonbini. E muchanan ta mira, scucha, hunga y ta capta e muchanan atencion y esaki sigur ta yuda
cualkier mucha bay dilanti. No tur informacion ta inclui den un buki tradicional y e tecnologia ta facilita
pa busca mas informacion di biaha.
“Esaki ta e comienso, asina nos lo sigui desaroya enseñansa. E impacto lo ta bay ta grandi y positivo.
Loke nos ta bay ripara cu e muchanan ta haya mas gana di siña”. Nos ta hopi contento cu e proyecto aki
y nos ta gradici Samsung pa scoge Aruba”.
E proximo inversion ta Emma School y lo tin palabracionnan y dialogo haci cu Samsung pa expande pa
mas scol. E meta principal ta pa haci uzo di e tecnologia pa yega un dia na tur scol di Aruba.
FIN


text:
Seleccion di Softball di Aruba lo competi den e campeonato di Consursa na Monteria, Colombia
Oranjestad, Aruba 4 di juni 2018. Durante un siman y mei largo, nos seleccion di softball fast-pitch masculino lo hunga un torneo clasificatorio di CONSURSA na Monteria, Colombia. E weganan di Consursa ta di nivel halto mirando cu e paisnan den nos region y continente cu ta participando na esaki ta di nivel mundial. E torneo lo conta cu paisnan manera Cuba, Republica Dominicana, Panama, Ecuador, Venezuela, Peru, Brasil, Colombia, Argentina y mas cu claro nos seleccion di Aruba. E seleccion nacional tin varios luna den forma intensivo ta preparando pa e gran torneo aki y ta cla pa duna bon bataya na e otro paisnan participante. Aruba Softball Bond a traha desde un principio riba un plan di trabou y maneho pa asina tur cos cana manera debe ser. E seleccion consisti di varios hungadornan hoben a responde bon na e plan aki y ASB sigur ta satisfecho cu e resultadonan di e weganan di fogeo hunga na Aruba mes. Notable ta cu nos seleccion di softball lo habri e torneo contra di Cuba y lo hunga nan ultimo wega diahuebs awor contra di Argentina. Tur clase di exito na nos selecccion di softball den e torneo di Consursa na Monteria, Colombia.
Stichting Sportsubsidie Aruba tambe a yuda subsidia e biahe di e seleccion di softball fast-pitch masculine pa e torneo clasificatorio di Consursa na Monteria, Colombia.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Stichting Sportsubsidie Aruba.


text:
Saturday, August 22, 2009
Romannan 1-4
Romannan 1-4: "capitulonan"
Posted by Bicento & Betty Henriquez at 2:16 PM No comments: Links to this post
Friday, August 21, 2009
UN CURPA Y UN SPIRITO
Bon dia, bon dia! Cumindamento na tur nos amiga/onan di nos Blog! Nos ta confia cu boso ta bon. Danki pa
esnan cu a laga nos sabi cu boso a lesa nos ultimo blog. Semper ta bon di tende for di nos amistadnan ariba Blog, E-mail y Facebook! E fotonan awe ta saca for di nos veranda chikito. E flornan ta duna nos goso, y cu pacenshi nos ta spera e tomatinan hecha, y promenton y promente pica madura!!
Awor tuma tempo pa print e mensahe aki y les'e y medita den dje! E lo ta un bendicion grandi, bo sa pakico? Pasobra no ta nos palabra, ma e Palabra di Dios. Tuma bo Beibel y busca cada versiculo menciona, y mira cu
asina e ta!!
E doctrina di Spirito Santo ta di vital importancia pa e Iglesia di Dios como un curpa y un spirito. Pero te ariba e dia di awe, hopi berdadero keredornan ta keda ignorante di e doctrina aki, of ta kere loke Scritura no ta siña.
Uno di e peligernan grandi den e doctrina aki ta ora cu nos ta siña loke ni Señor Jesus, ni e Apostelnan no a papia di dje. Siendo asina, ta ken ta ami ta pa splica e doctrina aki. Mi ta admiti y ta confesa cu ami no por splica e Spirito Santo, pero mi ta kere di curason cu tin e Spirito aki, y cu si un persona no tin e Spirito Santo, e no ta pertenece na Cristo.
Un di obstaculonan grandi tocante e doctrina aki, ta ora cu un persona ta confia, of ta depende ariba sintimentonan emocional como siñal. Rumannan stima pa Dios nos Tata Su mes; Scritura cu ta inspira pa e Spirito di Dios, ta siña nos hopi cla, cu e husto lo biba pa medio di fe. Asina aki nos ta lesa den Rom. 1:17: "Pasobra den e Evangelio un husticia for di Dios ta wordo revela; un husticia cu ta pa medio di fe for di principio te fin, manera cu ta scirbi: E husto lo biba pa medio di fe." E declaracionnan aki ta enclui tur doctrina Sano encluyendo e doctrina di Spirito Santo. Mi ta papia di e declaracion cu: "E husto lo biba pa medio di fe." Y e fe aki ta bini mediante e Palabra di Dios.
Ora cu nos ta tende (of lesa) e Palabra di Dios, e mes un Spirito Santo ta yuda nos pa comprende y pa kere. Den otro palabra, sin yudansa di e Spirito di Dios, nos lo no por comprende e Palabra di Dios. Ademas, ora cu un persona ta tende y ta comprende e mensahe di Evangelio, e Spirito di Dios ta convence e persona di pica y di husticia y di huicio. E ta yuda e persona pa e admiti su picanan y pa e pone su fe den Cristo, Kende a carga nos picanan den Su curpa ariba e crus. Sigur cu tin otro detayenan di persona pa persona; pero den tur caso ta e mes un Dios ta obra pa medio di e mes Spirito den cada persona pa e obedece e Evangelio di Cristo y di Dios, y bira un creacion nobo.
Manera nos ta lesa den 2 Cor. 5:17: "P’esey si un hende ta den Cristo, e ta un creacion nobo; e loke ta biew a pasa, e nobo a yega"! Anto e ta sigui bisa: "Tur esaki ta for di Dios, Kende a reconcilia nos na Su mes pa medio, of mediante, of dor di Cristo y a duna nos e ministerio di reconciliacion: cu Dios tabata reconciliando e mundo na Su mes den Cristo, sin conta hende su picanan contra nan.… Dios a hasi Esun Kende no tabatin pica, pa ta pica pa nos, pa asina den djE nos por bira e husticia di Dios." (Lesa 2 Cor. 5:17-21)
Cuanto tempo e ta tuma prome cu un persona kere y obedece e Evangelio? Mi no ke meen, cuanto tempo e ta tuma pa un persona kere despues cu el a tende un sermon, of un predicashi. Pasobra hopi di nos predicashinan y sermonnan ta bashi dor di no ta conecta cu e Evangelio. Cuanto tempo ta tuma pa un persona kere despues cu el a tende e Evangelio, no ta pa nos ni supone. Beibel ta spierta nos masha cla mes cu su nos tende Su bos awe, no hasi nos curason duro. Cada dia cu ta pasa, nos curason, nos boluntad, etc., ta bira mas y mas duro. Y e Spirito di Dios lo no convence hende pa semper. No tin peliger mas grandi pa un ser humano, cu pa wordo convenci pa e Spirito di Dios pa e pone su fe den Jesus y asina ricibi pordon di tur picanan y bida eterno di gracia for di Dios; anto pa e persona aki bira lomba cu e excusa pa un otro dia. E dia di Dios ta awe, y e tempo ta awor! (Heb. 3:7 y 2 Cor. 6:1,3.)
Posted by Bicento & Betty Henriquez at 7:38 AM No comments: Links to this post
Subscribe to: Posts (Atom)


text:
Sr. Otmar Oduber tambe a hiba palabra durante e acto di firmamento di e acuerdo di gobernacion, caminda el a gradici Sra. Evelyn Wever- Croes, pero tambe gradici’e tambe pa e forma den cual e proceso aki a wordo encamina. No solamente den e fase di informacion, caminda tabata tin diferente combersacion, diferente cambionan, caminda cu mester realisa cu nan ta bin di polonan basta leu for di otro.
Pero den e combersacionnan aki sincero, hunto cu Sr. Ricardo Croes, y despues Sra. Evelyn Wever- Croes, den su rol como Formado, a mustranan hopi lihe cu ora bo ta sirbi bo pais, den e funcionnan cu nan ta bay carga proximamente, e berdad, e realidad di e bida , di e persona di e humano manera cu a wordo poni central, den e programa di gobernacion firma, ta e mas importante cu bo ta pone bo dilanti.
Mas aleu, Sr. Oduber a sigui bisa, cu e mester biba cu e realidad cu no ta solamente e dicho ta bisa, cu ta muhe ta manda mundo, pero cu nan lo bay gobern’e tambe, dentro di par di dia.
Diaranson tabata un dia historico den nan bida, pero 24 aña pasa cu un gobierno a wordo forma a base di coalicion. Pero un cos Oduber mester bisa, cu den e coalicion aki, den e forma cu nan a traha cu otro, e respet pa otro, e documento ey tabata tin hopi nerviosismo, vooral di opositornan cu ta tarda pa e gobierno wordo forma. Pero Sr. Oduber kier a bisa masha cla, cu e ta bay ta un gobierno pa e proximo 4 añanan y plus 4 aña mas despues di esey.
Sr. Oduber a finalisa bisando, cu no ta solamente e tresnan sinta na mesa, pero cada un di e siguidonan, cada un di e sostenedonan di cada un di e tres partidonan aki, ta yega e momento pa realisa cu awo nan lo bay traha pa Aruba, cu nan ta un solo famia, cu tin cu para pa e baranca fuerte cu nan bay na Ayo, pero tambe pa e centro di bista na Hooiberg, cu for di unda bo ta na Aruba, ta recordabo cu tur ta biba ariba e pida baranca asina dushi cu yama Aruba, cu lo bay traha na su bienestar.
Na e ekiponan cu a traha, na esunnan cu tabata encarga cu e editing di e programa, cu cambia cosnan cu cada biaha mester a wordo cambia. Pero tur tres partido ta suficiente bon representa den e programa aki, pasobra cada un di e programanan di e tres partidonan aki ta bay ta na bienestar di Aruba.
Asina tambe nan ta un stap mas aleu pa forma un gobierno cu lo mester bay carga su responsabilidad dentro di un paar di dia, segun Sr. Otmar Oduber, lider di partido POR a finalisa bisando.


text:
ORANJESTAD (AAN) – Diahuebs mainta e muher N.M. acusa cu riba 24 December 2016, el a exporta cocaine, no a presenta den Corte. Pero asina mes Fiscal a trata e caso. E abogado di e sospechoso a presenta den Corte y a bisa Hues cu e no por a localisa e sospechoso. El a splica cu tempo cu N.M. tabata sera den KIA, N.M. mes a yam’e. Entretanto N.M. a sali y awor cu abogado ta busca contacto cun’e no por hay’e. Abogado a bisa Hues cu el a keda sorprendi cu N.M. no a presenta.
TRANSPORTE DROGA
Fiscal a bisa Hues cu e ta trata e caso toch. El a bisa cu dia 24 December 2016, autoridad na aeropuerto, Douane, a detene N.M. ora nan a descubri 1008 gram di cocaina, pega na su pianan. Su intension tabata pa viaha pa exterior.
EXIGENCIA FISCAL
Fiscal a mustra Hues cu a test e droga y laboratorio a confirma cu ta cocaina. Fiscal ta considera N.M. culpable di exporta cocaina. Fiscal a lamenta cu e sospechoso no a presenta.
Castigo exigi: Fiscal a splica cu N.N. tabata 76 dia cera y despues a wordo laga liber. Ta asina cu N.M. no kier a declara nada na Polis. Fiscal a bisa cu door cu N.M. no a presenta, no por haya mas informacion di su situacion.
Fiscal ta teme cu N.M. ta riba e caminda robez. El a bisa cu e ta sigui maneho di Ministerio Publico y pa e cantidad di droga, el a exigi 12 luna di prison, kitando tempo cu N.M. tabata sera.
DEFENSA ABOGADO
Abogado a mustra cu N.M. tabata den un situacion cu e no tabata sa kico mas pa haci. Su yiunan tabata keda cerca su ex. El a dicidi di transporta droga pa asina haya su yiunan. Abogado a bisa Hues cu esaki no ta bon pa papia. Abogado a pidi pa duna un castigo combina y bou guia di Reclassering.
SENTENCIA
Hues a cera tratamento di e caso y dicta sentencia di biaha. El a bisa cu a detene N.M. na aeropuerto cu intension di hiba droga pa exterior. Hues ta lamenta cu N.M. no a presenta pero ta haya cu mester duna N.M. un chens, mirando cu ta promer biaha cu e ta cay cera y tambe teniendo cuenta cu su circumstancia personal cu Reclassering a presenta den un raport. El a condena N.M. na 12 luna di prison, di cual 6 luna ta condicional cu un tempo di prueba di 2 aña y bou guia di Reclassering.
Esaki ta nifica cu N.M. mester bolbe bay cera pa algo mas di 3 luna.


text:
ORANJESTAD(AAN)— For di awe, dia 3 di november te cu dia 30 di november 2017 Departamento di Labor y Investigacion (DAO) lo tene su di shete Encuesta di Forsa Laboral (EFL 2017). E EFL 2017 lo tuma lugar den cooperacion cu e Oficina Central di Estadistica (CBS) como tambe di Banco Central di Aruba. E EFL 2017 tin como meta, forma un imagen actual y completo di e mercado laboral di Aruba.
Un meta importante di e EFL 2017 ta e midimento di e cifra di desempleo pa Aruba. Pa medio di e informacion recogi tambe lo determina otro caracteristicanan y indicadornan importante di e mercado laboral cu ta necesario pa un analisis mas profundo di e mercado laboral, manera e.o. e grado di participacion y e nivel di educacion di e trahadornan.
E datonan y e tendencianan señala door di e encuesta lo sirbi nos gobernantenan, investigadornan y empresarionan como un fuente cu lo yudanan pa stipula, mehora y detaya nan maneho pa cu e mercado laboral.
Con bo persona por yuda?
Pa e EFL 2017 a scoge un muestra di adresnan reparti riba henter Aruba. Si bo adres a cay den e adresnan escohi, nos ta pidi’bo cordialmente pa duna bo colaboracion na nos encuestador. Den e encuesta lo entrevista solamente esnan di 15 aña bay ariba . No ta importa si e persona ta traha of no. Pa medio di e cuestionario lo bo contesta algun pregunta riba bo situacion actual como parti di e mercado laboral.
E encuestadornan lo bishita e adresnan selecta di dialuna pa diadomingo entre 08.00 a.m. y 08.00 p.m.. E encuestadornan lo identifica nan mes cu un badge special di DAO y nan lo bisti un t-shirt cora cu logo di DAO. Den caso cu no tin ningun hende na cas, e encuestador lo laga un carta atras cu su number di telefon. Nos ta pidi bo pa por fabor tuma contacto mas liher posibel cu e encuestador pa traha un cita cun’e. Tambe bo por yama DAO pa asina traha un cita.
Privacidad
Lo procesa tur informacion anonimamente y lo publik’e solamente den forma agrega. Bo privacidad ta garantisa pa Departamento di Labor y Investigacion.
Bo informacion lo contribui na mehora e bista riba desaroyonan den e mercado laboral di Aruba. P’esey bo participacion na e EFL 2017 ta esencial.
Nos ta gradici’bo di antemano pa bo participacion na e EFL 2017. Pa mas informacion riba e Encuesta di Forsa Laboral 2017, bo por tuma contacto cu number di telefon 523-7720 y puntra pa un di e trahadornan di e Oficina di Investigacion di Mercado Laboral (Bureau Arbeidsmarktonderzoek).


text:
Friday, May 25, 2007
SABIDURIA #2
Amigunan, awe nos ta kontinuá ku e tópiko di Sabiduria, i loke Skritura ta siña tokante di esei. Den nos promé mensahe tokante e tópiko aki, mi a menshoná ku nos mundu awe ta yen di sabiduria den tur ramo; pero apesar di e alkanse asombroso di sabiduria humano, e no ta yega mas leu ku morto. Si bo lo lesa Salmo 49, bo lo mira ku nada no a kambia di e tempu pa awe. Mi ta repetí, sinembargo, ku sabiduria y konosementu y abilidat, etc., no ta algu malu ariba su mes. Pero Skritura ta siña i ta spierta nos, ku e sabiduria humano ta enkontraste ku e sabiduria di Dios.
Ehempel: Den Skritura nos ta lesa lo siguiente: “Pasobra e mensahe di e krus ta bobedat pa esunnan ku ta peresiendo, ma pa nos ku ta wòrdu salbá, e ta e poder di Dios. Pasobra ta para skirbí: Mi lo destrui e sabiduria di e sabínan; i e inteligensia di e inteligentenan lo Mi frustra.” Anto e Apòstel ta sigui bisa, “Unda e hende sabí ta? Unda e eskolar? Unda e filósofo di e era aki ta? Dios no a hasi e sabiduria di e mundu aki bobedat? Pasobra siendo ku den e sabiduria di Dios, e mundu pa medio di su sabiduria no konos’E; Dios tabata agradá pa dor di e bobedat di loke a wòrdu prediká, pa salba esunnan ku ta kere. Hudiunan ta demandá siñalnan milagroso, y griegunan ta buska sabiduria, ma nos ta prediká Kristo krusifiká, un piedra di trompiká pa hudiunan, i lokura pa e paganunan, ma pa esunan ku Dios a yama, tantu ta hudiu y griegu, Kristo ta e poder di Dios i e sabiduria di Dios. Pasobra e (asina yamá) lokura di Dios, ta mas sabí ku hende, i e (loke ta parse) debilidat di Dios ta mas fuerte ku fortalesa di hende.”
Skirbiendo na e rumannan den e fe na Kolosa, e Apòstel Pablo ta bisa lo siguiente: “Mi kier pa boso sabi kuanto mi ta luchando pa boso, i pa esunnan na Laodisea, i pa tur ku no a kontra ku mi personalmente. Mi propósito ta ku nan por ta enkurashá di kurason i uni den stimashon, pa nan por tin e rikesa di komprendementu kompletu, pa nan por konosé e misterio di Dios, esta, Kristo, den Kende tur e tesoro di sabiduria i di konosementu ta skondí. Mi ta bisa boso esaki pa ningun hende no gaña boso ku argumentonan ku ta zona bunita.” (Kolosensenan 2:1-4)
Amigonan, nos tambe ta enkurashá kada uno di boso pa un bes i pa semper pone boso konfiansa den Hesus pa pordon di pikánan i bida eternu.
Si bo ta un hoben ku ta studiando aktualmente, bo no tin mester di neglishá bo estudio pa bo sigui Kristo. Alkontrario! Laga Kristo ta e promé den bo bida i sigui ku bo estudio; bo por ta un bon testimonio pa otro hobennan estudiante. Si ya bo a kaba ku bo estudio i ta okupá un òf otro puesto di trabou, laga Kristo ta e promé den bo bida i sea un bon testimonio pa bo kompañeronan di trabou. Si bo tin plan di sigui ku estudio mas avansá, no laga esei stroba bo di repentí i kere Evangelio, i sigui ku bo estudio i ta un bon ehempel pa otronan.
Si bo a frakasá den bo bida personal, kòrda Kristo ta stima bo, i a muri i a resucitá pa bo, i ta yama pa bo. No lubidá ku den djE, tur e tesoronan di sabiduria i konosementu ta skondí. Kòrda ku Kristo ta e poder di Dios, i e sabiduria di Dios den ki situashon ku bo por ta, sea bon òf malu. Dios ta yama pa nos repentí i kere den Señor Hesus. No tin diferensia, tur hende a peka i ta falta e gloria di Dios. Ma Hesus a muri den nos lugá ariba un krus, kargando den Su kurpa nos pikánan. Ma e Tata a lant’E for di morto i a glorifik’E. Obedesé Dios awe, i pone bo fe den Su Yiu i sea salbá.
Skirbí i prepará Bicento i Betty Henriquez
#534, 120 La Ronge Road,
Saskatoon, SK., Canada
S7K 7Z9
Posted by Bicento & Betty Henriquez at 2:57 PM No comments: Links to this post
SABIDURIA - #1
Amigo y Amiganan di abla Papiamento, awe mi ta cuminsa un topico hopi importante relaciona cu e Evangelio di Cristo, nos Señor. Y e topico ta di SABIDURIA. Nos mundo ta yen di evidencia cu ta resultado di sabiduria humano alcansa dor di añanan di investigacion y di scrudiñamento y kibramento di cabes, etc., etc.
Nos no ta nenga cu sabiduria humano tin su parti bon pa henter humanidad, pero e sabiduria humano NO ta alcansa mas leu cu e graf, of sea morto. Si nos ta bai un poco atras den historia, nos lo haya sabi, cuanto humanidad a logra pa medio di sabiduria. Y particularmente na e final di dos mileño y ta siguiendo den e di tres mileño den cual nos ta actualmente. Sinembargo, apesar di tanto sabiduria cu tin awe na desposicion di hende, toch morto ta sigui mescos; e rico, e pober, e poderoso, y e debil, bieu y hoben – no ta haci diferencia.
Tin dos porcion di Scritura cu nos ta encurasha esunnan cu ta lesando e mensahe cortico aki, pa bo busca y lesa. E prome ta SALMO 49 completo, y e di dos ta PROME CORINTIONAN capitulo uno completo. Salmo 49 ta splica na placa chikito e banidad di un bida sin Dios y sin speransa. Y e spiertamento ta pa e rico y e pober sin excepcion. Mientras cu e buki di Corintionan uno ta presenta e Yiu di Dios, nos Señor Jesus, e Cristo como SABIDURIA for di DIOS, y cu E ta nos husticia, y nos santidad, y nos redencion. Aki e Cristo cu a wordo mata ariba un crus ta wordo presenta na henter mundo, incluyendo na abo cu ta lesando esaki; como e poder di Dios, y e sabiduria di Dios. Aki nos ta lesa tambe, cu Dios a haci e sabiduria di e mundo aki locura y bobedad, y cu E lo frustra e inteligencia di e inteligentenan. Di ningun manera nos ta bisa cu e ta imposibel pa un persona cu ta bon educa y tin un puesto importante den comunidad wordo salba, of un persona cu ta un bon atleta, etc., etc. PERO, loke si Beibel ta siña bon cla ta: cu tur hende mester repenti y kere Evangelio pa e por ta salba! Sea bon educa of no; sea di famia halto, of di famia comun y pober, no tin excepcion. Nos tur y cada uno mester repenti di nos picanan y ricibi Señor Jesus como nos unico Salbador.
Pues, amigo y amiganan; si bo a tende Su bos awe, no haci bo curason duro. Obedece y biba; pakico bo mester muri den bo picanan sin speransa? Dios ta stima nos, y E ta stima bo y ta yama bo pa bo sea reconcilia cu nE dor di kere den Esun cu a carga nos picanan den Su curpa ariba e crus. Y cu El a lamta for di morto pa medio di Su poder. Y Scritura ta bisa nos cu no tin salbacion den ningun otro, pasobra no tin ningun otro nomber bou di cielo duna na hende pa medio di cual nos por ta salba. Y ken cu invoca e nomber di Señor lo ta salba. Haci esey awe, haci’e awor, pasobra e Señor mes lo yuda bo pa medio di Su Spirito.
Aki den un dos dia, si Dios permiti, nos lo sigui cu e topico aki ariba SABIDURIA. Semper nos ta contento si nos tende cu un persona a lesa nos mensahenan cortico basa ariba e loke Scritura ta bisa. Masha danki pa esnan cu a scirbi bisa nos cu nan a lesa loke nos a scirbi. Esey ta encurasha nos pa sigui cu e ministerio aki. Si bo a lesa esaki, tuma un rato y manda nos un Email. Pues, te otro biaha! Bicento y Betty Henriquez
Posted by Bicento & Betty Henriquez at 8:42 AM No comments: Links to this post
Tuesday, May 15, 2007
BETTY A YEGA E "BIG ONE" - 80 aña - April 25, 2007
Bon dia na un y tur! Nos ta cuminda boso awe mainta for di nos luga di biba aki na Canada. Den e dianan aki nos ta gosando masha e cambio gradual di Primavera na Zomer! Nos ta ocupa den pleimento di nos flornan, ta plantando simia di esaki esaya y awor ta gosa con nan a spreit y ta crece.
Ami, Betty, a haci aña dia 25 di April: esun cu nan ta yama aki: “THE BIG ONE”. Mi a cumpli 80 aña. Bishita di famia, e-mailnan na cantidad, carchinan, yamadanan di telefon for di Aruba, bolo, comemento, boket di flor for di Boneiru , tur a contribui na un dia precioso! Dios tabata fiel, y masha misericordioso pa cu mi door di e ochenta añanan largo cu El a permiti mi biba riba e mundo aki! Mi ta gradici E awe, pa Su fieldad, y cu mi a tende e Evangelio ora mi tabatin 12 aña di edad. Mi a comprende cu mi tabata un pecador y tabatin mester di arepenti y kere den Jesus Cristo, e Yiu di Dios, como mi Salbador personal. NUNCA a duel mi, te na e momento aki cu mi ta scirbiendo esaki. E dia ey, mi a confesa mi pica dilanti Dios, y mi tambe a confesa Cristo como mi Salbador dilanti hende. Mi a confes’E dilanti mi mayornan y mi amigonan.
Awe Bicento ta continua riba e tema: CONFESION. Den henter Antiyas e palabra CONFESION OF CONFESA ta bon conoci. Particularmente CONFESION AURICULAR, cu ta nifica; pa confesa den orea di un otro persona loke bo a haci of laga di haci.
Den nos prome mensahe tocante e tema aki, nos a mira e porcion di Scritura cu ta papia cu nos tocante esaki, den e buki di Romanonan 10: 8-11. Y nos a conseha na amigo y amiganan, pa lesa e Capitulo dies di Romannan completo. Pasobra e porcion di Scritura ey ta enfatisa hopi cla y cu autoridad e necesidad absoluto pa nos personalmente y di curason confesa cu Jesus ta Señor y cu Dios a lanta Jesus for di morto, pa nos por ta salba. Y ey e ta enfatisa cu ta cu nos curason nos ta kere y ta wordo hustifica, y ta cu nos boca nos ta confesa y ta salba. P’esey nos ta bolbe pidi y roga na cada uno cu ta lesa esaki, pa bo lesa Romanonan dies completo. Y mientras, of prome cu bo ta les’e, pidi na Dios, pa E yuda bo comprende, y duna bo e curashi pa obedece. Hamas y nunca lo duel bo cu bo a pone bo fe den Señor Jesus.
Un otro parti di CONFESION ta esun dilanti di hende, Y si nos ta kere cu esey ta simple y facil, nos por ta masha kiboca. Masha hopi hende lastimamente, ta bolbe atras na perdicion, pa motibo di miedo di hende. Miedo di Lidernan Religioso, miedo di hendenan di cas, y di amigonan di trabou of di bo lasonan social den deporte, etc.,etc.
Nos ta enfatisa aki, cu pa un persona obedece e Evangelio bendiciona di Dios, e tin mester di e poder di Dios Su mes pa haci e decision aki. Danki Dios cu e poder ey, ta compaña e Evangelio for di principio y te awe, y lo ta te na e final. Ta p’esey cu Dios a duna e Spirito Santo na Señor Jesus, Kende a manda e Spirito aki riba e dia di Pentecostes pa keda cu nos te na final di e era aki. Lesa Juan 15: 26, 27 y Juan 16: 5 - 16, y tambe Echunan 2: 29 - 33.
Bolbiendo na e importancia di CONFESA Jesus dilanti di hende, nos ta lesa den Mateo 10: 32 lo siguiente: “P’esey, ken cu confesa Mi dilanti di hende, esey lo Mi confesa tambe dilanti di Mi Tata cu ta den cielo. Ma ken cu nenga Mi dilanti di hende, esey Mi tambe lo nenga dilanti Mi Tata cu ta den cielo.”
Ta p’esey Amigonan cu na un otro luga nos ta lesa: “Como trahadornan hunto cu Dios nos ta urgi boso pa no ricibi e gracia di Dios enbano. Pasobra E ta bisa, den e tempo di Mi fabor Mi a scucha bo, y den e dia di salbacion Mi a yuda bo. Mi ta bisa boso, awor ta e tempo di Dios Su fabor, awor ta e dia di salbacion.” 2 Cor. 6:1,2 NIV
Ademas den Echunan 17:30, 31 tin e spiertamento aki: “Den e tempo cu a pasa Dios a tolera sorto di ignorancia asina, ma awor E ta comanda tur hende na tur parti pa repenti, Pasobra El a fiha un dia den cual E lo huzga e mundo cu husticia pa medio di e homber cu El a apunta. El a duna prueba di esaki na tur hende door di a lant’E for di morto.” (traduci for di NIV (cual ta nifica “New International Version”)
Amigo y amiganan, nos ta pidi hunto cu boso, pa Dios Su yudansa net na tempo pa yuda pa obedece, e sea libera den Cristo, nos Señor.
Y corda: TARDANSA TA DESOBEDIENCIA.
Posted by Bicento & Betty Henriquez at 3:41 PM No comments: Links to this post
Saturday, May 12, 2007
Un splicacion
E foto di Sr. Bicento comiendo su pastechi banda di e riu "North Saskatchewan" ta mas abao - tras di e mensahe.
Posted by Bicento & Betty Henriquez at 3:46 PM No comments: Links to this post
E autor Bicento Henriquez ta gosando un "Pastechi di Bacalau" sinta na Riu aki na Canada!
Oh, si, aki na Canada nos ta gosando nos pastechinan di bacalau, di carn'baca, di keshi Gouda "yonge kaas", nos banana hasa, papaya, mango! Mi ta percura cu Bicento no ta falta su cumindanan Arubano - asta bonchi cu carni'sa, etc. etc. Corda cu mi a pasa un 50 aña na Aruba y Bonaire; ami ta gusta masha tur e cumindanan ey! Ma di otro banda, mi ta keda admira con Sr. Bicento a custumbra cu cuminda Canades! Boso mester wak e baha un plato di "Perogies" y "Farmer Sausage"!
Posted by Bicento & Betty Henriquez at 3:35 PM No comments: Links to this post
CONFESION
E mensahe pa awe ta tocante Confesion òf Confesá. Y esaki tabata y ta te ariba e dia di awe, algo hopi conoci na Aruba y henter Antiyas.
Den Scritura e palabra “Confesa”, tin mas cu un nificacion. Nos lo purba studia dos di nan awe. E prome ta den Romanonan 10:8-11. “Ma kico e ta bisa? E palabra ta pega cu bo; e ta den bo boca y den bo curason, esta e palabra di fe cu nos ta proclamando: cu si bo CONFESA cu bo boca, Jesus ta Señor, y kere den bo curason cu Dios a lant’E for di morto, bo lo ta salba. Pasobra ta cu bo curason bo ta kere, y ta hustifica, y ta cu bo boca bo ta confesa y ta salba. Manera cu e Scritura ta bisa, esun cu ta confia den djE, nunca lo wordo poni na berguensa.” Lesa Romanonan Capitulo dies completo, y tambe Mateo 10:32-33.
E invitacion aki pa ricibi pordon y bida eterno ta ofreci na tur hende di mundo sin excepcion. Pone bon atencion cu e palabra mester sali for di cada uno di nos su mes boca despues of ora cu nos a kere cu nos curason.
Amigonan y amiganan; ningun hende den e mundu aki por kere pa nos, ni confesa pa nos. E palabra confesa por nifica: “pa admiti, of pa reconoce”. Ta nos mes, y ningun otro persona por admiti den nos luga cu nos ta un pecador, y ta nos mes mester kere di curason cu Dios a lanta Su yiu for di morto. Y nos mester comprende cu ta pa nos picanan El a muri, pasobra E mes no a conoce pica, y ningun mentira a wordo haya den Su boca. Nos mester comprende bon cla, cu no ta posibel pa nos sconde nos picanan dilanti di Dios. E conoce cada uno di nos net manera cu nos ta.
E palabra confesion por nifica tambe: “pa papia mescos”. Ke meen: pa papia mescos cu loke ya Dios sabi di nos. Nos por puntra: “Pero con por ta posibel pa Dios stima un pecador manera mi siendo cu E ta conoce mi net manera mi ta?” E contesta ta cla y berdadero scirbi pa nos den Scritura. Ehempel: den e buki di Romanonan 5:6-8: “Pasobra tempo cu nos tabata sin forsa ainda, ma na e tempo apropia, Cristo a muri pa e impionan. Pasobra apenas un hende lo muri pa un hende husto; aunke kisas pa un bon hende, algun por risca muri. Ma Dios ta demostra Su propio amor pa cu nos den esaki; cu tempo nos tabata pecadornan ainda Cristo a muri pa nos.”
P’esey amigonan; no haci bo mes sordo pa e yamanda di Dios awe. REPENTI di bo picanan, y acepta e pordon cu Dios ta ofrece na bo awe. No cera bo curason, pasobra ningun di nos sabi kiko un dia por trece cu ne.
Scirbi pa Bicento Henriquez
Sinti liber pa “ download” y “print” e mensahe aki, of cualke otro di e mensahenan, y parti nan cu bo famianan y amigonan.
FELICITACION – nos kier duna nos felicitacion na Angelica Croes doño di LIBRERIA VICTORIA cu a cumpli 25 aña di tene e portanan di LV habri pa e puebel di Aruba! Masha Pa Bien!!
Den Scritura e palabra “Confesa”, tin mas cu un nificacion. Nos lo purba studia dos di nan awe. E prome ta den Romanonan 10:8-11. “Ma kico e ta bisa? E palabra ta pega cu bo; e ta den bo boca y den bo curason, esta e palabra di fe cu nos ta proclamando: cu si bo CONFESA cu bo boca, Jesus ta Señor, y kere den bo curason cu Dios a lant’E for di morto, bo lo ta salba. Pasobra ta cu bo curason bo ta kere, y ta hustifica, y ta cu bo boca bo ta confesa y ta salba. Manera cu e Scritura ta bisa, esun cu ta confia den djE, nunca lo wordo poni na berguensa.” Lesa Romanonan Capitulo dies completo, y tambe Mateo 10:32-33.
E invitacion aki pa ricibi pordon y bida eterno ta ofreci na tur hende di mundo sin excepcion. Pone bon atencion cu e palabra mester sali for di cada uno di nos su mes boca despues of ora cu nos a kere cu nos curason.
Amigonan y amiganan; ningun hende den e mundu aki por kere pa nos, ni confesa pa nos. E palabra confesa por nifica: “pa admiti, of pa reconoce”. Ta nos mes, y ningun otro persona por admiti den nos luga cu nos ta un pecador, y ta nos mes mester kere di curason cu Dios a lanta Su yiu for di morto. Y nos mester comprende cu ta pa nos picanan El a muri, pasobra E mes no a conoce pica, y ningun mentira a wordo haya den Su boca. Nos mester comprende bon cla, cu no ta posibel pa nos sconde nos picanan dilanti di Dios. E conoce cada uno di nos net manera cu nos ta.
E palabra confesion por nifica tambe: “pa papia mescos”. Ke meen: pa papia mescos cu loke ya Dios sabi di nos. Nos por puntra: “Pero con por ta posibel pa Dios stima un pecador manera mi siendo cu E ta conoce mi net manera mi ta?” E contesta ta cla y berdadero scirbi pa nos den Scritura. Ehempel: den e buki di Romanonan 5:6-8: “Pasobra tempo cu nos tabata sin forsa ainda, ma na e tempo apropia, Cristo a muri pa e impionan. Pasobra apenas un hende lo muri pa un hende husto; aunke kisas pa un bon hende, algun por risca muri. Ma Dios ta demostra Su propio amor pa cu nos den esaki; cu tempo nos tabata pecadornan ainda Cristo a muri pa nos.”
P’esey amigonan; no haci bo mes sordo pa e yamanda di Dios awe. REPENTI di bo picanan, y acepta e pordon cu Dios ta ofrece na bo awe. No cera bo curason, pasobra ningun di nos sabi kiko un dia por trece cu ne.
Scirbi pa Bicento Henriquez
Sinti liber pa “ download” y “print” e mensahe aki, of cualke otro di e mensahenan, y parti nan cu bo famianan y amigonan.
FELICITACION – nos kier duna nos felicitacion na Angelica Croes doño di LIBRERIA VICTORIA cu a cumpli 25 aña di tene e portanan di LV habri pa e puebel di Aruba! Masha Pa Bien!!
Posted by Bicento & Betty Henriquez at 3:32 PM No comments: Links to this post
Subscribe to: Posts (Atom)


text:
Dos di e acusadonan a bisa di biaha cu nan ta apela
ORANJESTAD (AAN): Diamars merdia 2’or, Hues di Corte den Promer Instancia, a dicta sentencia den e caso penal cu Ministerio Publico a cuminsa contra e trio R.P., I.P. y M.H. Tratamento di e caso a tuma lugar 27 di November 2017 caminda Fiscal a exigi 5 aña di prison pa cada un.
Durante tratamento di e caso riba 27 November 2017, R.P., I.P. y M.H. a worde acusa cu riba 31 Maart 2017, nan a haci un asalto arma na un departamento di Gobierno na Savaneta. Nan a haci e asalto arma den e oficina di Gobierno y warda pa e auto cu ta bay busca e placa. Nan warda na e parada di bus. Asina e auto Sentra a para, dos a bay riba e guardia cu a baha pa busca placa. Dos otro cu tabata den un Yaris preto tambe a bay yuda.
A pusha cu forza e guardia contra e auto y a purba coy su arma di trabao. A dal’e dos biaha riba su cabez. A bringa cun’e y a los un tiro cu su arma. Ta compania di seguridad cu a bay busca placa.
Fiscal a bisa cu e ta haya legalmente proba cu e trio aki a haci e asalto arma cu violencia y hasta a tira. El a exigi 5 aña di prison, kitando e tempo cu nan ta sera den KIA.
SENTENCIA:
Diamars merdia R.P., M.H., D.A. a presenta den Corte. Hues a bisa cu e ta haya legalmente proba e asalto arma riba 31 Maart 2017 y posecion di arma di candela.
Pa cu e castigo Hues a bisa cu e ta tene cuenta cu e trio a usa violencia y hasta a los tiro. E hecho aki a sacodi comunidad. A causa sentido di inseguridad den comunidad. Hues a mustra cu e victimanan por keda afecta pa hopi tempo. Tambe Hues a menciona cu e asalto arma por tacha economia di Aruba mirando turismo caminda ta propaganda Aruba como un pais sigur.
Hues tambe a mustra cu e acusadonan R.P. y I.P. anterior a yega di worde condena pa posecion di arma. Pa loke ta e demanda di Departamento di Impuesto, Hues a declara esaki no admisibel. Esey ta nifica cu ainda Departamento di Impuesto por cuminsa un caso civil contra e trio aki.
Hues a condena e trio na 5 aña di prison. Por a ripara cu tanto I.P. como M.H. no a keda nada contento cu e sentencia. E mesun momento nan a bisa cu nan lo apela e sentencia.
Hues a bisa nan cu nan tin un periodo di 2 siman pa apleacion e sentencia.


text:
At Wysluxury.com, we are here to help you get the best experience from the top aircraft service when it comes to private jet charter flight around the world. If you have question, comment or observation please use the contact form. If you need local service click here
Tokante Di Nos
- Its Privá Di E Karta Di Costa
- WysLuxury Je Privá Di Aire For Di E Karta Di Representante Di Meta Banda Di Mi
- Er 55 Je Privá Pa Benta
- Habri Bashí Di E Firma Di Un Je Privá Charter
- Gulfstream Aerospace G650, G450, G280 I G150 (Je Privá)
- Di Avion Privá Di Avion Meta Harte Na 2018 Kopa Mundial di FIA Rusia
- Its Privá Di E Karta Di Representante Di Meta Banda Di Mi | Bashí Di E Para Avion Di E Grupo Di Hür
- Di avion privá di Air Harte Services For òf Chicago Ellis Bashí di Firma
- Cuanto Je Privá Harte Dòbel
- The Best Luxury Boat How To Sell My Yacht Fast Online
Etiquetas
Arcos Je Privá harte dòbel Border Geval Expresa XRS di Lujo di e karta di meta ta avion Border Geval Expresa XRS proyekto di e karta di representante di hür na Karta di je privá Tico Karta di je privá di Icons Hür un je privá Wyoming Karta di je privá di Icons Korporal je karta di Memphis kachó úniko carolina Fort Myers Private Jet charter flight cost Gulfstream 5 avion di e karta di bon Gulfstream 5 avion privá kartanan Gulfstream 5 Privá di avion charter Gulfstream 5 di avion privá na e karta Gulfstream G550 Gulfstream G550 Aden Gulfstream V bashí pianan je di e karta di bon Personal di je di e karta di Tico per coro di dòbel scots di avion privá Avion privá karta di Memphis Di avion privá di e karta di Tico Privá di avion, hür di Memphis Privá di avion, hür di Tico Its privá di e karta di Arcos Its privá di e karta di e grupo di Dare Its privá di e karta di e grupo di San Dag Its privá di e karta di e grupo di Wyoming Its privá di e karta di meta di Dare Its privá di e karta di meta ta San Dag Private jet charter Fort Myers its privá di e karta amistad di meskos Its privá di e karta di fijación di preis di Dare Private jet charter pricing Florida Its privá di e karta di preis di skol San Dag Its privá di e karta di fijación di preis pa Trese Private jet charter rates Florida Its privá di e karta di e pasa pa Trese Its privá di e karta di representante di Dare Its privá di e karta di representante di skol San Dag Its privá, hür di Wyoming Avion privá di e karta di Icons Un avion privá pa e hür di Memphis Di hür un je privá Wyoming Scondi Je Privá harte dòbel


text:
Maharishi Mahesh Yogi
Kiko ta Meditashon Trasendental??
Meditashon Trasendental ta e forma di meditashon di mas puro, simpel, i efektivo ku mundu a konosé.
E ta e téknika puro di trasendé – trankilisá te e estado di konsiensia mas poderoso – liber di niun kontròl di mente òf proseso di pensamentu.
Meditashon Trasendental ta laga bo mente trankilisá paden mas ayá di pensamentu na e nivel di konsiensia ku tin mas silensio, pas – bo Ser di mas interior.
Téknikanan di Meditashon
Kon Meditashon Trasendental ta funkshoná?
Meditashon Trasendental ta laga e mente simplemente di un manera natural i sin esfuerso trasendé pensamentu i eksperensiá un estado di konsiensia alerto i sosegá. E eksperensia di trasendé aki profundamente sosegá, ta rehobenesé mente i kurpa, i e ta trese benefisionan amplio pa bida di tur día.
Kon e ta funshoná
Di ki manera Meditashon Trasendental ta diferente
Meditashon Trasendental ta úniko. E ta fundamentalmente diferente for di otro sistemanan di meditashon i relahashon. Un estudio resien di aktividat serebral durante meditashon, publiká den e revista Consciousness and Cognition ta identifiká tres kategoria fundamental di meditashon: atenshon enfoká ("focused attention"), monitoreo habrí ("open monitoring") o sea mente konsiente ("mindfullnes"), i outo-trasendé outomátiko ("automatic self-transcending") – un kategoria nobo ku e outornan a introdusí pa deskribí Meditashon Trasendental.


text:
Minister di energia Mike d Meza y su colega Paul Croes, na Venezuela a topa cu e director di Citgo na Aruba cu ta Alirio Zambrano. Diahuebs lo tin reunionnan unda lo sigui papia riba e plannan cu ta pendiente den desaroyo. Entren otro e liña di gas ta djis un di e temanan cu lo worde atendi.
Tambe den e encuentro cu Nelson Martinez cu ta e Minister di Energia y na cabez di PDVSA, lo sigui combersa riba e status actual di e preparacion pa start up e refineria.
E palabracionnan ta cla riba mesa pero dimes e encuentronan aki riba nivel di gobierno ta importante pa nan tuma lugar tambe cu cierto frecuencia. Minister Mike de Meza tin hopi bon contacto cu e grupo di Citgo pasobra e tabata cu nan na mesa varios biaha pa asina por a logra e reapertura di e refineria. Su colega Richard Arends tambe a hunga un rol crucial durante e negociacionnan e tempo ey como consehero.
Ora caba di reuni riba e tema di refineria cu Nelson Martinez lo atende tambe reunionnan riba e aspecto di turismo. Minister Paul Croes ta atende cu e parti di labor cu tambe ta algo cu ta importante pa nos isla cu e presencia di e refineria. Aki tambe e palabracionnan ta cla con e reparticion mester ta garantizando tranou pa e mercado local. Mas despues lo trece mas informacion y resultado di e encuentro di follow up meeting riba Citgo na Caracas.


text:
Executive Travel Private Jet Charter Des Moines, Kedar Rapido, Davenport, Iowa Air Plane Rental Company service Near Me call 877-647-9100 bashí di e firma di Meta di su área di Negoshi, Di emergensia, E ekspreshon di Personal ku e polítika di scots proyekto? Laga e mihó avion di e grupo yuda nan a yega na su siguiente destinashon rápido bai lihé!
Na vuelo di negoshi, e karta di representante proposicion un sentro privá unda e sociedad por hiba pafó reunion di negoshi no interaccion pa hasi e mayoria di su tempu di biahe. Su meta di fini, por duna un aeropuerto banda di siguridat i ta hiba un otro banda di su destinashon, reino di e tempu nan biahe di e nesesidatnan pa biaha tera.
Lista Di Sirbishi Ku Ta Ofrece
Pa Medio Di Midí For Di Un Je Privá Charter
Bashí di e firma di un Je Privá Charter
Its privá di e Karta di Meta vs. Promé Klase Di Carolina Komersial
Recuerda e tempu, comedia, i aksesibilidat ta algun palabra na e por pensa e hendenan ora ta kere den e atendemientu di je privá
E tempu ei ta spera ku e por ta un kos di pasa si bo ta hür un je privá di e karta di representante di meta ta Iowa. Tempu komedia ta spera ta aproksimadamente 4 bai na 6 menos. Na kuminsamentu di meta, evitando largu rabu di e actuacion di e equipaje, benta di iets, di siguridat i marka di e avion.
Bo por specifico e tipo di kuminda ku bo ta spera, e markanan di djus mi kier i e kantidat di existente òf amigunan bo ta deseá di hasi na largura. Tur por ta personal ta bon pa bo nesesidatnan.
Bo por haña Bashí di para trata di, òf wak Iowa area " ta un derecho uzá den industria di aerolíneas bashí meta ta bin di un je privá a warda, solamente un manera.
Tira un vista mas serka di pueblo tin e stat di abou pa haña mas informashon riba hür di avion personal na Iowa.


text:
Huidige artikelen
zaterdag 31 maart 2018 - Diamars awo por entrega e declaracion di inkomstenbelasting na un oficina den districto tambe
Por acudi na un MFA of Oficina di gobierno
ORANJESTAD – Departamento di Impuesto ta participa cu diamars awo, dia 3 di april, ta ultimo dia pa entrega e declaracion di inkomstenbelasting 2016. Pa por yuda mas tanto cliente posibel, e clientenan por acudi tambe na MFA Noord, MFA Paradera, MFA Savaneta, Oficina di gobierno na Santa Cruz y San Nicolas. Departamento di Impuesto lo ta habri na e oficinanan aki solamente pa acepta e declaracionnan di inkomstenbelasting. No lo tin servicio di caha na e localidadnan aki.
Alabes ta posibel pa entrega e declaracion na e oficina principal na Camacuri. Departamento di Impuesto ta recomenda e conseheronan fiscal pa acudi na Camacuri pa entrega e declaracionnan di nan clientenan.
Gerencia di Departamento di Impuesto
31 di maart 2018


text:
Huidige artikelen
Artikelen uit augustus 2016
25-8-2016 - Diabierna awor e orario di servicio na publico ta diferente
Tanto pa e seccion di servicio pa cliente y e seccion di servicio di caha
Lees meer...
18-8-2016 - No tin servicio di caha na Oficina di gobierno na Savaneta
Departamento di Impuesto no por duna servicio di caha na Oficina di gobierno na Savaneta awe, 18 di augustus 2016 ni mañan diabierna. Esaki ta debi na ladronicia di e tubonan di koper cu a causa cu e parti unda Departamento di Impuesto ta ubica ... Lees meer...
9-8-2016 - Fiot a bishita alrededor di 140 comerciante cu no a entrega nan declaracion di inkomstenbelasting 2012 y 2013
Esnan cu no cumpli lo por wordo sentencia pa hues
Lees meer...


text:
ORANJESTAD – Aruba a yama bonbini na un total di 176.488 bishitante ‘stay-over’ pa e prome 2 luna di 2018. Esaki ta 1.8% (+ 3.056 turista) mas compara cu e mesun temporada pa 2017. Asina un comunicado di ATA ta sigura comunidad. Segun e comunicado, si exclui e bishitantenan di Venezuela, por mira un aumento di 7.2% (+ 11.487 turista) cual ta igual na un total di 170.630 bishitante pa nos isla. E cifranan ta indica crecemento den mercadonan clave pa Aruba, manera Merca, Canada, Hulanda y Argentina. Pa februari, Aruba a ricibi un total di 85.017 bishitantenan stay-over, cu ta un aumento di 1% compara cu e mesun luna aña pasa. Exluyendo bishitantenan di Venezuela, por mira un aumento di 6.3% cu ta igual na 83.695 bishitante pa nos isla pa februari 2018.
Turismo ‘stay-over’
Aruba ta wordo representa den tres diferente continente. Compara cu februari aña pasa, pa 2018 e turismo procedente for di e continente Norte Americano a aumenta cu 7.6% (+ 4.751 turista/total 67.431 turista) y ta trece 79.3% di total di turismo pa nos destinacion. Na februari, Merca a aumenta cu 7.5% (+ 4.271 turista/total 61.120 turista) y Canada cu 8.2% (+ 480 turista/total 6.311 turista) compara cu e mesun luna na 2017. Pa e prome dos luna, Norte America a trece 134.158 turista pa Aruba, cu ta un aumento di 7.9% (+9.849 turista)
E continente Latino Americano a baha cu 29.5% (- 3.877 turista/total 9.255 turista) unda Venezuela a baha cu 75.6% (- 4.098 turista/total 1.322 turista) compara cu februari aña pasa. Brazil a subi cu 29% (+ 239 turista /total 1.062 turista) y Argentina a subi cu 9.2% (+ 236 turista/total 2.808 turista). E continente di Latino America ta trece 10.9% di e total di turismo pa luna di februari na nos isla. Pa e prome dos luna, Latino America a trece 24.172 turista pa Aruba, cu ta 22.9% (-7.167 turista) menos cu e mesun temporada aña pasa.
Pa loke ta Europa segun e comunicado, por nota cu turismo a aumenta cu 5% (+ 296 turista/total 6.248 turista) compara cu e mesun luna aña pasa. Hulanda a aumenta cu 6.3% (+ 185 turista/total 3.104 turista), y Reinonan Uni a baha cu 14.8% (- 35 turista/total 202 turista). Alemania a aumenta cu 6% (+ 20 turista/total 353 turista) E continente Europeo ta representa 7.3% di turismo pa Aruba pa luna di februari. Pa e prome dos luna, Europa a trece 13.532 turista pa Aruba, cu ta un aumento di 5.6% (+723 turista).
Turismo crucero
Durante februari 2018, 99.303 pasaheronan crucero a bishita nos destinacion riba un total di 41 diferente barconan crucero. Compara cu luna di februari aña pasa, turismo crucero a crece cu 8.6% (+7.883 turista crucero): na februari 2017 Aruba a haya 91.420 bishitante for di 38 crucero.
Pa e prome dos luna di 2018, un total di 207.601 pasahero crucero a bishita Aruba (un aumento di 14.6% + 26.447 pasahero mas) riba un total di 94 diferente crucero (un aumento di 14.6% +12 barco mas).
Ademas di e cifranan aki, ta bon pa menciona cu januari y februari ta lunanan mas ocupa cu normal, debi na e ‘aftermath’ di e horcannan di e ultimo kwartaal di 2017 cu a azota otro destinacionnan crucero den region Caribense.
Tourism Receipts / Central Bank of Aruba
Di acuerdo cu Banco Central e asina yama ‘Tourism Receipts’, pa e prome 9 luna di 2017 (januari te cu september) a contribui cu AWG 2.292.6 miyon den nos economia, cu ta un aumento di 4% compara cu e mesun temporada na 2016.
Hotelnan / AHATA
Segun Aruba Hotel and Tourism Association pa e luna di februari 2018, e ‘Average Daily Rate’ (ADR) a aumenta cu 8.5% compara cu februari 2017. Esaki den cifra ta US$ 312.96 na 2017 compara cu US$ 339.71 pa 2018. E entrada pa camber disponibel, e asina yama RevPAR a aumenta cu 13.3% di US$ 279.56 na februari 2017 pa US$ 316.77 na februari 2018. E anochinan ocupa (ORN) pa camber a aumenta cu 3.4% pa februari 2018. E cifranan di AHATA ta basa riba 14 propiedadnan incluyendo mayoria di tur e hotelnan cu excepcion di Hilton Aruba Caribbean Resort & Casino.
ORANJESTAD – Departamento di Impuesto a informa den un comunicado cu entrante 1 di juli 2018, tin algun cambio den e ley di BAZV. Siguientemente ta sigui un splicacion cortico relaciona cu algun di e cambionan pa cu BAZV.
ORANJESTAD - Pa yuda bo spaar tempo, Aruba Bank ta introduci e opcion di self-service nobo, e-Appointment. Awor tur persona cu mester bishita un di e sucursalnan di Aruba Bank tin tempo pa planea su bishita ora ta cumbini’e y por scoge e sitio cu e ta prefera, for di e comodidad di su cas of oficina. E opcion online ta disponibel uzando cualkier computer, tablet of Smartphone. Pa haci un cita sigui tres (3) stap simpel:
ORANJESTAD – Departamento di Impuesto ta participa cu su horario di servicio na publico lo ta diferente diaranson, dia 20 di juni 2018. Tur oficina den distrito y e oficina principal na Camacuri lo ta habri te cu 11:30 di mainta. Parti atardi lo ta cera, debi na un training interno pa e personal. Esaki ta conta tanto pa e seccion di Servicio di caha como e seccion di Servicio na cliente.
ORANJESTAD – Un siman despues cu Lotto a introduci e posibilidad pa cumpra lotto ‘online’, e persona responsabel pa mercadeo y publicidad Damaris Ridderstap ta contento. Segun Ridderstap, e prome reaccionnan tabata hopi positivo. Mes momento e ta conciente si cu ta hopi tempran pa tin un bon bista di e impacto. Lo dura por lo menos 2 luna prome cu nan por bisa berdaderamente kico e impacto tabata, pa midi con grandi e impacto tabata. Pero e mercado nobo a nace y ta creciendo.
ORANJESTAD – E hecho cu e proyecto hotelero na Isla di Oro no ta sigui mas (gobierno a nenga permiso oficialmente siman pasa), no ta kita cu e ta keda un proyecto interesante pa pais Aruba. “Ademas e no ta kita cu e proyecto aki, manera cu e desaroyadornan a tuma contacto, lo ta interesa pa mira un otro posibilidad pa loke ta trata localidad pa por desaroya un tipo di proyecto asina”. Asina minister di infrastructura Otmar Oduber a bisa dialuna mainta durante un conferencia di prensa. E desaroyadornan mes, no a reacciona ainda riba peticion di e portal aki.
ORANJESTAD – Entrante 2019, banconan na Aruba por procesa tur pago na florin entre banco inmediatamente, estilo real time. Asina Banco Central di Aruba (BCA) a anuncia diabierna. Esaki ta posibel awor cu BCA a asocia su mes cu EquensWorldline pa lansa e sistema di pago instantaneo na Aruba. EquensWorldline SE ta e lider Europeo den e industria di pago y servicionan di transaccion, pa suministra un infrastructura nobo y central pa sistema di pago instantaneo, y lo reemplaza e sistema actual di “clearing & settlement” di BCA entrante januari 2019.


text:
ORANJESTAD – E siman aki Oficina di Turismo Aruba (A.T.A.) ta ricibi otro noticia grandi y positivo; y ta comparti esaki cu pueblo. E corant USA Today a publica un nota den cual ta nombra Aruba como e di tres isla mas gusta na mundo. E aspectonan principal cu ta haci nos isla merecedor di e posicion, segun e articulo, ta cu nos ta pafo di e ‘hurricane belt’, tin hopi opcion di hotel dilanti di beach y bishitantenan por explora naturalesa den Parke Nacional Arikok.
E articulo ta respalda pa estadisticanan di e pagina islands.com, originalmente compila pa Rebecca Kinnear. Aruba ta aparece despues di Bora Bora y Republica Dominicana, entre e islanan mas busca riba e sitio web. Den su articulo Kinnear ta splica cu “Aruba semper ta un isla popular cu nos publico, y hopi di nan ta biaha p’aya cada aña.”
Ta añadi cu mayoria di nan clientenan ta busca un luga den Caribe caminda nan por yega facil y lihe. “Nan no kier planea hopi; nan djis kier ta riba un beach cu un cocktail den nan man ASAP. Cada isla ta ofrece vuelonan directo for di e ciudadnan grandi, opcion di all-inclusive y e tipo di beachnan Caribense cu bo ta soña cune,” Kinnear a comenta.
Y esey ta exactamente loke Aruba ta ofrece. A.T.A. semper ta busca pa mehora e oferta di vuelo for di e ciudadnan mas grandi den tur mercado, principalmente esun Mericano. Banda di esey, ta promociona constantemente e atractivonan cu nos isla tin bao diferente segmento manera famia, honeymooners, y esnan buscando aventura den naturalesa, entre otro.
A.T.A. ta felicita Aruba cu e logro aki y ta pidi un y tur pa proteha nos recursonan natural, incluyendo nos calor humano, pa asina e sector turistico por sigui prospera y sostene nos pais.


text:
Komunidat miksto
Nos no por ninga ku Kòrsou, ni maske e komunidat ta chikí, ta un sosiedat
kompliká.
E ta fruta kreativo di un meskla di rasa i kultura ku “once in a while” sa tin su konfrontashonnan chikí, manera nos a bin eksperiensiá último lunanan, na
kaminda pa e referèndem.
Pero tur kos ta indiká ku nos sosiedat sa kon “hèndel” un k’e otro di tal manera ku e ta sintetisá su mes den un sosiedat aun mas sólido i integrá ku e tabata ta anteriormente.
Ta bon, pa nos, ku ta biba den e paradeis ku yama Kòrsou realisá, ku e
mayoria grandi di nos tin sanger Europeo den nos bena, i ku Europa a konosé violensia inimaginabel (2 guera mundial den apénas 50 aña) promé ku e nashonnan ei a establesé nan identidat i por bin biba respetando otro, te ku nan a bin ta integrá mas i mas den un Union Europeo.
Komunidat di Kòrsou ta hóben
Kòrsou, komo komunidat ta relativamente hóben, pero ya kaba e sosiedat, des-afortunadamente, den ehersé su derecho-nan demokrátiko, ta mustrando síntoma-nan di kansansio pa loke ta polítika i pasenshi ku e tin ku mandatarionan (tantu esnan den koalishon komo den oposishon). Sigur ora bo mira kon sierto di nos polítikonan ta pinta sierto realidat den nos sosiedat usando entre otro humor, kaminda e humor tin mas peso ku e realidat ku e ke trata di splika.
Nos sosiedat a bin siña di biba ku e rikesa di rasa i nashonalidatnan i nos kapasidat di ta produktivo (Antia ta produsí alrededor di 5 mil mion di florin pa aña ku solamente 210 mil alma) i al mismo tempu krea miseria, i biba ku e miseria inkreibel aki, den nos barionan humilde sin ku nos konsenshi ta remordé. E realidat aki ta aun mas trágiko teniendo kuenta ku Kòrsou ta parti di Reino Hulandes, ku ta un di e paisnan di mas riku na mundu.
Ta kasi inkreibel pa kere ku den tur e diskushonnan riba Struktura Estatal nos no por koinsidí (koalishon i oposishon) pa buska kaminda pa resolvé e inhustisia menshoná previamente, riba e pida teritorio di Reino aki. Oposishon ta preferá di dediká oras i dianan pa papia riba un “aanwijzingsbevoegdheid” den e aparato hudisial, i si mester kompartí banko sentral (ku “by the way” tin mas ku mil mion dòler na plaka ekstranhero na reserva) ku Sint Maarten, sí of nò.
Pakiko tur polítiko no ta mara kabes huntu pa mira kon den e diskushonnan entre tur e partnernan den Reino pa yega na un Struktura Estatal nobo ta ban pone tur energia pa eliminá e inhustisianan soshal enorme ku tin na Kòrsou. Ban mustra e madures i boluntat nesesario pa “tackle” e inhustisia enorme ku tin den nos infrastruktura soshal, den salubridat i den enseñansa. Ta e tres pilánan aki, al final di kuenta, ta desaroyá nos komunidat.
Den e búskeda di un fórmula estatal nobo den Reino no tin un trayektorio òf resèpt mas importante ku efektivamente buska unidat i diálogo entre tur sektor responsabel pa e desigualdat intolerabel ku tin den nos komunidat aworakí. E desigualdat mester ser tresé na normanan mas akseptabel mas lihé posibel.
Mester enfrentá e desigualdatnan aki den nos sosiedat ku último 20 aña a bin transformá nan mes den tragedianan den nos sosiedat manera hóbennan den kriminalidat, teenagernan na estado, famianan disfunshonal i un falta di moralidat i responsabilidat kresiente den nos sosiedat.
Nos demokrasia ta sólido
Tur e teritorionan den Reino ta ser goberná pa demokrasianan di sólides popular grandi. Pues pa loke ta tipo di gobernashon nos tur den Reino ta emitiendo un futuro komun. Pa ami e trayekto di un struktura estatal nobo no mester tin pakiko real pa “drag on” muchu mas ku ya kaba ta e kaso.
E 55 aña di stabilidat demokrátiko kom-biná ku un redefinishon di Reino mester pone nos tur den un renasimentu di nos boluntat di superá e rasonamentu di e enemigu komun di nos tur ku ta e desigualdat enorme den nos komunidat kurasoleño i den Reino.
Si nos duna revishonismo di historia un chèns, e por kompletá nos vishon di pasado, pa forma un base sólido pa futuro.
Nos tur, 7 partner den Reino, mester siña di nos fayonan di pasado i via kolaborashon mutuo rekuperá tur e elementonan bon di hasi polítika, tantu lokal komo den Reino (evitando esenanan manera di Sr. Brinkman, mas tantu ku ta posibel). Mester forma un Reino sólido, kaminda nos tur ta orguyoso di ta Sanmarteño, Sabano, Kurasoleño, Boneriano, Stasiano, Rubiano, Fries, Limburger etc. etc. i alabes di ta orguyoso di ta siudadano di Reino Hulandes.
Di un òf otro manera, den e último 55 aña, nos demokrasia a sa di perdurá, soportando un pobresa i un inhustisia soshal kresiente ya pa mas ku un dékada sin disturbio i manifestashonnan grandi.
Esaki no ta kita ku Estado mester adoptá akshonnan, di tal índole ku e ta permití yu kòrsounan ku ta karesé di struktura familiar, di rekuperá esaki di un òf otro manera. Nan mester por risibí un man i un edukashon di Estado finansiá pa nos sènnan di belasting pa asina rekobrá e retraso riba tereno soshal mas lihé posibel.
Mester integrá tur esnan ku a kai for di e sistema mas lihé posibel. Pa esaki mester di un akuerdo básiko, ku ta basá riba konsenso, pa asina por supstituí e káos aktual den tantu nos servisionan soshal komo den enseñansa.
E gana di resolvé e problemanan soshal i di enseñansa mester ser sintí asina indispensabel, ku esaki ta sòru pa un desaroyo di e konsenshi ku solamente un integrashon real di nos sosiedat lo pone fin na e kastigu di desigualdat inhustu ku e mayoria di e poblashon aki ta kargando aworakí.
Konfrontashon inútil i debilitante
E konfrontashon konstante entre Koa-lishon i Oposishon ku propuestanan sin muchu profundidat pa ku kon ta ban resolvé e desigualdatnan den nos sosiedat, no ta sirbi ku nada, den un komunidat ku tin tur sorto di nesesidat.
E profundidat di e inhustisia den nos ko-munidat ta aun mas desesperante ora e instrumentonan i rekursonan pa eliminá e inhustisianan aki ta den nos alkanse, tantu riba e isla komo den Reino.
Gobièrnu aktual huntu ku e otro partner-nan den Reino a hinka un pakete den otro ku akshonnan konkreto kon ta resolvé nos problemanan di debe, kaminda Reino ta tuma mayoria di debe over. A bin ku un Inisiativa Soshal Ekonómiko pa revitalisá ekonomia i barionan i pa loke ta disiplina gobernamental ta bin ku un kòntrol riba presupuesto.
E konfrontashonnan entre nos ku nos bayendo e referendum, si no tin e konsen-shi i responsabilidat soshal di e aktornan ku mester kondusí e kampaña pa un ‘sí’ òf ‘nò’, lo por bin resultá más dañino pa nos struktura soshal ku kualke desaster natural.
E por ta zona kontradiktorio, pero e konstrukshon di un konsenso pa kombatí inhustisia soshal ta keda “hoy en dia” un di e tareanan más importante ku mester traha riba dje, ku òf sin referendum riba e propuesta pa un struktura estatal nobo.
Di niun manera, e referendum aki por trese retraso den e proseso di eliminá
e inhustisia básiko ku tin den nos komunidat di awe.
Búskeda di integrashon soshal di esnan ku a pèrdè kontakto ku
e fibra soshal di desaroyo positivo den nos sosiedat mester keda prioridat number un, sino nos lo sigui hinka nos mes tur dia mas profundo den e frakaso kolektivo ku nos ta den aworakí, ku gobièrnunan dis-funshonal ku défisitnan presupuestario tur dia mas grandi ku ta pone ku mandatarionan no tin rekurso pa kibra e sírkulo visioso ku nos ta bibando aden di un spiral soshal negativo.
Mester integrá esnan ku ta biba na márgen di sosiedat, mester eduká nos hóbennan na un manera adekuá, mester superá hamber i analfabetismo, mester sigui kombatí uso i benta di droga. Tur ta tareanan monumental ku nos Gobièrnu mester entamá na un manera intensivo.
Positivismo
Pa tur esaki mester di hopi sèn. Banda di sèn, mes importante ta e forsa di boluntat, kordinashon, opinionnan i pen-samentunan positivo den nos komunidat di lokual nos sosiedat ta kapas di duna basta nos ke.
Ora di bai vota den referendum, no por hasi manera e problemanan aki lo warda. Mundu ta sigui lora ketu bai, manera e disko di Reginald Recordino ta kòrda nos tur dia. E edishon aki di ARCO ta papia palabra kla pakiko e opshon SI ta duna muchu mas perspektiva ku e opshon NÒ. Lesa pa bo mes i pensa bon. No tira chèns afó sin paga tinu. Kisas e chèns lo no bin bèk dje fásil ei.


text:
Huidige artikelen
woensdag 12 april 2017 - Diamars awor ta e ultimo dia cu por entrega e declaracionnan di maart 2017 y haci e pagonan corespondiente
ORANJESTAD – Departamento di Impuesto ta informa su clientenan cu tin e obligacion di haci declaracion mensual por ehempel di BBO/BAZV, loonbelasting, BBV, BBVAM, toeristenheffing y speelvergunningsrecht cu diamars awor, dia 18 di april, ta bira e ultimo dia cu por entrega e declaracionnan di e luna di maart 2017 y haci e pagonan corespondiente. Normalmente e ultimo dia ta riba 15 di cada luna, pero debi na weekend y e dianan liber di e siman santo, e fecha final ta bira dia 18 di april 2017.
Departamento di Impuesto kier haci un apelacion na su clientenan pa entrega e declaracion y haci e pago corespondiente na tempo pa evita cobranza taxativo y boet.
Gerencia di Departamento di Impuesto
12 di april 2017


text:
Esaki tabata alrededor di 1or di marduga. A avisa rapidamente di loke a wordo mira. No a topa cu hende pero a pidi pa manda mas unidad pa e area pa mira si por topa cu hende canando. Polisnan di entre otro Santa Cruz a bay rapidamente pa e area di Daimari.
No a topa cu ningun alma. Loke si a constata tabata stapnan di hende y ta sospecha cu tabata tin tambe Quad Racer envolvi pa yuda hendenan di huy. Te oranan laat casi mainta a keda atento. No ta conoci ki ora e boto a drenta. Kizas e por a drenta trempan of oranan laat di diabierna anochi prome cu a topa cune banda di 1or di marduga diasabra.
Ningun caminda a haya melding di Kustwacht tampoco di cualkier señal di e radar pa e unidad riba lama por a haci su atake mesora.
Den oranan di mainta solo a sali y e boto tabata su so riba e beach banda di Daimari. Cu varios tanki di gasolin y motor di 75 HP pega na dje. Dimes mainta tin hende ta cana na costa y a topa tambe cu e boto. Polis a wordo yama cu urgencia pasobra tin hende cu tabata bezig ta los motor di e boto El Bendavap.
Unidad di Santa Cruz a bay y yega rapidamente na e sitio. E boto ta uno tipo peñero.
Polis di Santa Cruz a keda riba sero na Daimari ta vigila e boto pa ningun hende yega na dje. Recherche di Narcotica tambe a bay na e boto. Kustwacht su personal tambe a wordo avisa.
Ta sospecha cu e boto a trece cargamento di droga tambe y esaki a bay basta rapido.
A keda confirma cu e capitan sa precies con pa yega na cierto area sin cu e ta wordo descubri. Den e caso mes ningun alma tabata sa cu e boto a yega te cu tur hende a disparce. Nos costanan ta keda habri den cierto area y hasta cierto punto tin entradanan unda radar keto bay no ta captando.
Un investigacion ta andando pa mira si por haya sa kende precies a bin Aruba y kico nan a trece den nan viahe. E por ta cantidad di ilegal, droga y tambe arma manera den pasado.